Hrvatska među najboljim destinacijama održivog kulturnog turizma u Evropi - TU magazin\nHrvatska među najboljim destinacijama održivog kulturnog turizma u Evropi\nU okviru 14. Međunarodne konferencije za kulturni turizam u Evropi koju organizuje Evropska kulturna turistička mreža (ECTN), održana je i svečana dodela nagrada za najbolje evropske destinacije održivog kulturnog turizma\nOva manifestacija je održana u Atini 21. oktobra 2021. godine, a nagrade se dodeljuju od 2014. godine kako bi se stvorila platforma za razmenu iskustava i znanja u cilju promovisanja i umrežavanja destinacija. Takmičenje je otvoreno za sve turističke destinacije širom Evrope, a ovogodišnja tema bila je vezana za obnavljanje evropskog turizma kroz kulturu, nasleđe i kreativnost.\nNagradni konkurs bio je otvoren za turističke destinacije širom Evrope kako bi prikazali svoje rezultate i rezultate u održivom kulturnom turizmu u sedam kategorija. Među nagrađenim u svim kategorijama bili su predstavnici raznih kulturnih projekata iz Holandije, Nemačke, Italije, Rumunije, Slovenije, Portugala, Španije, Grčke, Slovačke, Litvanije i Hrvatske.\nHrvatska je nagrađena u kategoriji Archaeological Sites and Museums as Cultural Tourism Attractions, prvo mesto osvojio je Muzej krapinskih neandertalaca i nalazište Hušnjakovo, dok je drugo mesto u istoj kategoriji osvojio je projekat lošinjski loger Nerezinac.\nNagrade su dodeljene u još pet kategorija među kojima treba izdvojiti Walking Tourism and Slow Travel – Synergies with Cultural Tourism gde je prvo mesto pripalo Rabu, Rab Aheological (t)races – muzej na otvorenom, i projekat kandidovan U kategoriji Cultural and Creative Industries, gde je treće mesto osvojio Muzej čokolade iz Zagreba.\nPrethodni tekstPoljska proleterska pica\nSledeći tekstKrstarenje svih krstarenja


source.ba | Inzko: BiH ima pravo da slavi 1. mart kao Dan nezavisnosti\nUstavni sud Bosne i Hercegovine zaključio je svojom presudom da je 1. mart Dan nezavisnosti BiH dok se to ne promijeni, kazao je večeras visoki predstavnik u BiH Valentin Inzko koji je prisustvovao svečanom prijemu u zgradi Predsjedništva BiH organiziranom povodom proslave 28. godišnjice od kada je BiH stekla nezavisnost\nDodik pitao Inzka "Šta ćeš ti ovdje", a Inzko mu odgovorio "Ja sam Tito!"\n"Republika Srpska nije država, kao što tvrdi Dodik. O ovome ćemo obavijestiti Vijeće sigurnosti UN-a!"\nPodsjetio je da je poslije referenduma u Sloveniji i poslije referenduma u Hrvatskoj Evropska unija željela vidjeti šta se dešava u BiH i kakvu budućnost građani žele.\n- Referendum je zato i organiziran 29. februara i 1. marta i oni koji su učestvovali u glasanju njih 99,7 posto glasalo je za samostalnost i nezavisnost BiH iako se kasnije to osporavalo - istaknuo je Inzko.\nPoslije takvog rezultata građanskog "DA" nezavisnosti, 22. maja 1992. godine BiH je primljena u Ujedinjene nacije, zajedno sa Slovenijom i Hrvatskom te Inzko tvrdi da BiH ima pravo da slavi taj dan.\nNa pitanje novinara kako postoje saznanja da Evropska komisija razmatra uvođenje sankcija članu Predsjedništva BiH i lideru Saveza nezavisnih socijaldemokrata (SNSD) Miloradu Dodiku, Inzko je podsjetio da je i ranije bilo problema, ali misli da se ovaj put prešla crvena linija kada jedan entitet kaže da neće poštovati odluke Ustavnog suda BiH.\nTakođer, kazao je i to da nikakva odluka o sankcijama unutar Vijeća za implementaciju mira (PIC) iako postoji prilična saglasnost da je pređena crvena linija u posljednjem ponašanju Dodika.\nTagovi: Valentin InzkoDan neovisnosti BiH\nGrad Sarajevo finansijski podržao rad javnih kuhinja\nGlamoč: Počela podjela redovne terapije, lijekova za starije od 65 godina


Oružane snage obezbijedile bolje uslove za život migranata u kampu "Lipa" - Srpskacafe\nOružane snage obezbijedile bolje uslove za život migranata u kampu “Lipa”\nUtorak, 9.03.2021., 16:34 Utorak, 9.03.2021., 16:37\nPripadnici Inženjerijskog bataljona brigade taktičke podrške Oružanih snaga BiH u skladu sa odlukom Predsjedništva BiH završili su inženjerijske radove na izgardnji i sanaciji pristupnog puta i platoa za buduće kontejnersko naselje u kampu “Lipa” kod Bihaća.\nPredstavnici grada Bihaća i Međunarodne organizacije za migracije (IOM) danas su primili izvršene radove i zahvalili za doprinos Ministarstva odbrane i Oružanih snaga BiH na stvaranju boljih uslova života migranata u tom kampu.\nOvim je završena druga faza inženjerijskih radova na ovoj lokaciji, saopšteno je iz Ministarstva odbrane u Savjetu ministara.\nRadovi su trajali od 22. februara do danas, a nakon predaje radova, jedinica se vratila na lokaciju kasarne u Bihaću, navedeno je u saopštenju.\noružane snage bihmigrantilipa


Bosnu guraju u NATO protiv volje Srba - 17.08.2019, Sputnik Srbija\n„Ukoliko bi u Bosni i Hercegovini bio usvojen Godišnji nacionalni program za NATO, koji je mimo pravila stigao u Predsedništvo BiH, to bi moglo da bude opasno... 17.08.2019, Sputnik Srbija\nanalize i mišljenja, milorad dodik, republika srpska (rs)\n10:22 17.08.2019 (Osveženo: 23:29 26.08.2021)\nMilorad Dodik, član Predsedništva BiH, odbio je inicijativu međunarodne zajednice da se održi sastanak savetnika kabineta članova Predsedništva BiH o približavanju stavova o reduciranom Godišnjem nacionalnom programu za NATO (ANP).\nDodik je na taj način odgovorio na navode predsednika Stranke demokratske akcije (SDA) Bakira Izetbegovića o tome da medijatori iz međunarodne zajednice trenutno rade na približavanju stavova po tom pitanju.\nDokument na 65 strana o Godišnjem nacionalnom planu za NATO (ANP) stigao je u kabinet Milorada Dodika, ali je on rekao da za njega neće glasati srpski predstavnici na redovnoj sednici Predsedništva BiH, koju je Željko Komšić zakazao za 20. avgust .\nStručnjak za bezbednost Predrag Ćeranić kaže da postoji više razloga zbog čega je Dodik zauzeo takav stav.\nŠta škripi u ANP-u\nU Godišnjem nacionalnom planu koji predstavlja prvi korak ka integraciji države u NATO, prema rečima našeg sagovornika, postoje tri tačke koje se tiču direktnog prenosa nadležnosti sa Republike Srpske na BiH.\n„Iz oblasti bezbednosti traži se svojevrsna reforma policije, odnosno jačanje Direkcije za koordinaciju policijskih tela. Dakle, ona bi trebalo da ima mnogo veće ingerencije, a na štetu entitetskih policijskih snaga. Drugi problem je ukidanje Civilne zaštite RS i stvaranje jedinstvene organizacije na nivou BiH. I treći problem je što je predviđeno da se ukinu postojeći zakoni o torturi nad žrtvama u proteklom ratu, koji postoje na entitetskom niovu, odnosno da se donese jedan zakon koji bi sve to tretirao na nivou BiH“, objašnjava Ćeranić.\nANP ima pet sektora, dodaje naš sagovornik, a to su odbrana, bezbednost, spoljni poslovi, ekonomija i prava. Ćeranić naglašava da je problem i to što je, za razliku od IPAP sporazuma koji je potpisala Srbija, u kojem je „plafon“ saradnja sa NATO, dakle, ne put u NATO, u MAP-u upravo to slučaj. Prva stepenica u realizaciji MAP-a, dodaje on, jeste usvajanje i donošenje Godišnjeg nacionalnog programa za NATO (ANP).\n„Ono što smeta predsedniku Dodiku je, između ostalog, to što nije poštovana procedura o donošenju ANP-a. U decembru nije zasedala Komisija za NATO integracioni proces, koja postoji pri Savetu ministara, odnosno osnovalo ju je to telo. Ona ukupno ima 20 članova, od čega je sedam Srba. Kako se po pravilniku plan usvaja prostom većinom, s tim da iz sva tri naroda mora da bude bar jedan glas, pošto niko od Srba nije bio prisutan na toj sednici, ta komisija se jednostavno raspala“, kaže Ćeranić.\nDakle, ističe sagovornik Sputnjika, nije bilo sednice na kojoj bi bio odobren taj plan da bi ga zatim uputili Savetu ministara, a on Predsedništvu BiH.\nPredsedavajući te komisije je nezakonito uputio ANP u Savet ministara na usvajanje i on je nekoliko puta skidan sa dnevnog reda upravo zbog toga. Sada se taj plan, kaže Ćeranić, nalazi na dnevnom redu sednice Predsedništva BiH, a procedura uopšte nije poštovana.\n„Niti je Komisija taj dokument usvojila, niti je Savet ministara rekao svoje, dakle, samo se našao na stolu. To je potpuno kršenje procedure i opravdan razlog da Dodik odbije da ga usvoji. Ovde je problematično i to što NATO nije pokazao da postoje čvrsta pravila o pristupanju zemalja tom savezu“, napominje Ćeranić.\nPrema njegovim rečima, ako bi taj plan bio usvojen to bi moglo da bude opasno, jer bi NATO mogao da „preskoči“ procedure kao što je to uradio u Makedoniji i u Crnoj Gori.\n„Shodno tim rastegljivim kriterijumima, NATO može u nekom kratkom periodu od dobijanja plana da dostavi odgovor u smislu: ’Ispunili ste kriterijume i članstvo u NATO-u možete usvojiti u Parlamentu‘. Suština ovog redukovanog plana koji je Dodik odbio i jeste to, da se ova tri elementa prenesu sa Republike Srpske na BiH, odnosno bili bi spremni na sve samo da se plan usvoji i ode u Brisel kako bi se nastavio integracioni proces u vezi sa NATO-om“, upozorava Ćeranić.\nUkoliko se kojim slučajem desi da ANP bude mimo volje Srba prosleđen u NATO, sagovornik Sputnjika predviđa da će predsednik Dodik sačekati da prođe rok od 30 dana za formiranje Saveta ministra i onda će realizovati ono što je najavio: tražiće od Skupštine da se usvoji dokument kojim se ukidaju sve neustavne kategorije u BiH koje nisu u Aneksu 40 Dejtonskog mirovnog sporazuma.\n„Drugim rečima, Milorad Dodik će insistirati na očuvanju Dejtona u smislu povratka na izvorni dokument i ukidanja institucija koje su naknadno i uz pritiske nametnute RS“, uveren je Ćeranić.\nKako dodaje, ako budu poštovane procedure, ANP ne bi trebalo uopšte da bude na dnevnom redu 20. avgusta.\n„S druge strane, Džaferović i Komšić mogu i da ga usvoje i da preglasaju Dodika, ali Dodik je već najavio da će u tom slučaju pokrenuti proceduru zaštite nacionalnog interesa, sazvati sednicu Skupštine na kojoj će taj potez biti ocenjen kao nelegitiman, a tada će definitivno pasti u vodu“, zaključuje Ćeranić.


Foto: N.N. | Za podsticaje u preduzetništvu i poljoprivredi 150.000 KM\nSrna 18.07.2019 13:28\nPALE - Načelnik opštine Pale Boško Jugović i načelnik opštinskog Odjeljenja za privredu i društvene djelatnosti Igor Ikonić predstavili su danas javni poziv za podsticaje u preduzetništvu i poljoprivredi ukupne vrijednosti 150.000 KM.\nJugović je na konferencija za novinare rekao da će narednih mjesec dana biti otvoren javni konkurs za dodjelu podsticajnih sredstava planiranih budžetom opštine za ovu godinu, te da je riječ o sredstvima iz oblasti poljoprivrede vrijednosti 60.000 KM i preduzetništva od 90.000 KM.\n"Sve će biti transparentno putem javnog konkursa i dodijeljeno ljudima koji će ispunjavati uslove. Želimo da postignemo konkretnu saradnju sa lokalnim stanovništvom i da se novac uloži tamo gdje je potreban", istakao je Jugović.\nOn je dodao da će biti formirana komisija koja će pratiti realizaciju projekata korisnika na terenu, a korisnici će dobiti novac tek po realizaciji, nakon kupovine mašina, obrtnih sredstava, ulaganja u objekte.\nJugović je dodao da će u oblasti poljoprivrede biti uložena sredstva za podsticanje plasteničke proizvodnje u iznosu od 15.000 KM, gdje će opština učestvovati 70 odsto, a krajnji korisnici 30 odsto, dok će opština u nabavci poljoprivrednih priključaka i mehanizacije učestvovati sa 50 odsto od ukupne vrijednosti nabavke.\nRaspodjela podsticajnih sredstava za razvoj preduzetništva odnosi se na nabavku osnovnih sredstava, opreme, izgradnju i adaptaciju proizvodnih objekata u iznosu od 30.000 KM, za podsticanje mladih ljudi i mladih bračnih parova za otpočinjanje ili unapređenje biznisa 45.000 KM, te nabavku obrtnih sredstava za preduzetničke djelatnosti vrijednosti 15.000 KM, gdje opština finansira 50 odsto od ukupne investicije.\nPrema riječima Jugovića, sve aktivnosti biće sprovedene kroz Odjeljenje za privredu i društvene djelatnosti, a prvi korak je ispunjavanje prijava i zahtjeva, nakon čega će komisija izvršiti selekciju onih koji ispunjavaju uslove, a panirano je da se, po raznim osnovama, u jedan i drugi podsticaj uključuju oko 70 do 100 korisnika, u zavisnosti za koja će sredstva aplicirati.\nIkonić je naglasio da je za podsticaj u oblasti preduzetništva najvažnije da korisnik koji aplicira ima registrovanu djelatnost i da je obavlja na teritorije opštine Pale.\n"Pokušali smo da pojednostavimo uslove, analizirali situaciju u preduzetništvu na teritoriji Pale i vidjeli da mala i srednja preduzeća imaju najviše problema, posebno na početku svoje djelatnosti. Iz tog razloga smo odabrali njih kao ciljnu grupu kojoj želimo da pomognemo", naveo je Ikonić.\nOn je dodao da će sva sredstva biti transparentno iskorištena jer žele da podstaknu biznis mladih ljudi i bračnih parova, a što se tiče poljoprivrede sva pravna i fizička lica koja imaju prebivalište i obavljaju poljoprivrednu djelatnost na teritoriji opštine Pale mogu aplicirati.\nIkonić je istakao da se obrazac zahtijeva za odobravanje podsticaja može preuzeti u kancelariji Odjeljenja za privredu i društvene djelatnosti opštine Pale, gdje se mogu dobiti i dodatne informacije u vezi sa potrebnom dokumentacijom i programom.\nPredsjednik Skupštine opštine Pale Siniša Lasica rekao je da mu je drago da je Skupština opštine 30. maja usvojila programe za podsticaje u poljoprivredi i preduzetništvu jer rade sve u interesu građana.\n"Na Skupštini je donesena i odluka da premija za mlijeko koju građani proizvode bude povećana sa 0,05 feninga na 0,10 feninga što je pokazatelj da čujemo probleme građana koji se bave tom djelatnošću", rekao je Lasica.\nJavni konkurs objavljen je u "Glasu Srpske", na oglasnoj tabli opštine Pale i na zvaničnoj internet stranici opštine.


KOMPKAMP: August 2015\nPosted by kompkamp.blogspot.com/ at 23:10:00\nPovratak iz kampa: kako da pomognete deci da se priviknu\nŠta očekivati i šta činiti\nPosted by kompkamp.blogspot.com/ at 14:16:00\nNašu osmu godinu sa komp kamperima provodimo u Vrdniku i po prvi put i u Sokobanji.\nIskustva i zaključci mogu se najbolje sagledati preko fotografija.\nZato, dragi čitaoci ovog bloga, molim vas da pogledate deo iz albuma na linku, gde imamo oko 10 hiljada fotografija samo za leto 2015. (pomnožite sa 8 godina rada Komp Kampa, trebalo bi nedelju dana da se sve slike pogledaju.)\nImamo ovog leta ukupno 5 smena, koje traju po 14 dana. Ukupno 103 dece se registrovalo, nešto manje nego prošlog leta, jer smo tako i rezervisali broj mesta da bi u svakoj smeni bilo optimalno po 25 dece. Prošlog leta imali smo malu gužvu, 124 kompkampera, jer nam je bilo žao da nekog ne primimo za člana. Zato je preporučljivo da se deca registruju već u oktobru za sledeće leto, jer su kapaciteti za smeštaj ograničeni.\nPored rada na računarima i brojnih gostiju koji su pomagali deci savetima i sugestijama oko softvera, načina korišćenja računara i pričali uopšte o životu i radu programera, bezbednosti na internetu i šta sve korisno može da se radi na računaru, deca su imala izbor u gotovo svim vrstama sporta, kreativnih radionica, pravili smo izlete i bezbrojne šetnje u prirodi.\nGlasanje za radove imali smo u svakoj smeni (demokratski:) ), a najbolji radovi u oblasti Game dizajna biće objavljeni po završetku sezone, najkasnije tokom septembra.\nNovo partnerstvo ostvarili smo ovog lete sa Inženjerima zaštite životne sredine, da bismo decu uveli u ono što ih čeka u budućnosti, sa temom: koliko je važna zaštita i održavanje životne sredine (setimo se filma WALL-E). Ovo dragoceno druženje planiramo da nastavimo i ubuduće, svakog leta.\nMalo je jedan tekst o kampu 2015. Ostaje nam 10 meseci do sledećeg, da sabiramo utiske iz ovogodišnjeg i pojedinačno da objavljujemo sećanja.


Memorijalno-historijski susret „Dani odbrane Ilidže“ - Druga osnovna škola\nMemorijalno-historijski susret „Dani odbrane Ilidže“\nDatum objave: 26.04.18 Objavio: admin\nU organizaciji Patriotske lige Ilidža, Udruženja 4. Viteške motorizovane brigade i Općine Ilidža, 22. aprila 2018. godine ispred „Pete osnovne škole“ u Sokolović Koloniji održan je tradicionalni memorijalno-historijski susret pod nazivom „Dani odbrane Ilidže“. U prisustvu velikog broja građana, delegacije Oćine Ilidža, udruženja boraca, političkih stranaka, rodbine i prijatelja položeno je cvijeće ispred spomen-obilježja te učenjem Fatihe, minutom šutnje odata je počast šehidima, poginulim borcima i civilnim žrtvama rata.U okviru obilježavanja ovog značajnog datuma položeno je cvijeće na Centralno spomen-obilježje ispred zgrade Općine Ilidža i ispred Ratne bolnice „Ćamil Marić“ u Hrasnici. Upriličena je i memorijalna šetnja u kojoj su učestvovali učenici osnovnih škola sa područja Ilidže, među kojima i učenici naše „Druge osnovne škole“ u pratnji direktora Almira Ćeske i nastavnika Fahrudina Biče. Išli su ratnim putem od Instituta do „Pete osnovne škole“.\nU okviru ove manifestacije održan je i turnir u malom nogometu osnovnih škola sa područja Ilidže, te izložba ratnih fotografija, takmičenje u prvoj pomoći, ekološka akcija čišćenja naselja i smotra folklora.


Novi prosvjedi u Bjelorusiji, dok Zapad ukazuje na ozbiljne nepravilnosti na izborima - Novi list\n10. kolovoz 2020 23:52\nPolicija je viđena kako izvlači prosvjednike iz gomile i tuče ih palicama. Privedeno je više od 30 ljudi, prenose svjedoci\nBijela kuća rekla je da je “jako zabrinuta” ponovnim izborom Lukašenka. “Pozivamo bjelorusku vladu da poštuje pravo mirnog okupljanja i da se suzdrži od korištenja sile”, rekla je na konferenciji za novinare glasnogovornica Kayleigh McEnany.\nLondon je ukazao na “ozbiljne nepravilnosti” na izborima.\n“Velika Britanija poziva Bjelorusiju da se suzdrži od novih činova nasilja posle predsjedničkih izbora obilježenih ozbiljnim nepravilnostima”, stoji na Twitteru ministarstva vanjskih poslova.\nOno je ocijenilo “potpuno neprihvatljivim” nasilje i pokušaje bjeloruskih vlasti da uguše demonstracije.


Moskva: Gasovod do Nemačke ugrožen zbog američkih sankcija - Svet - Dnevni list Danas\nPočetna » Svet » Moskva: Gasovod do Nemačke ugrožen zbog američkih sankcija\nRuska državna gasna kompanija Gazprom priznala je da postoji rizik da njen podmorski cevovod do Nemačke može biti obustavljen, nakon što su Sjedinjene Američke Države uvele sankcije ruskom brodu koji učestvuje u njegovoj izgradnji.\n0Piše: FoNet 19. januara 2021. 19.48\nNemačko Ministarstvo ekonomije saopštilo je da je obavešteno o novim američkim sankcijama protiv ruskog broda za polaganje cevi „Fortuna“ i njegovog vlasnika.\n„Sa žaljenjem primamo na znanje ovu poruku“, navelo je ministarstvo.\nSAD smatraju da bi gasovod Severni tok 2, vredan 11 milijardi dolara, Evropu učinio zavisnom od ruskog gasa i naštetio evropskoj energetskoj bezbednosti.\nKremlj optužuje Vašington da hoće da zaustavi taj projekat da bi primorao evropske kupce da nabavljaju američki tečni gas, umesto jeftinijeg ruskog prirodnog gasa.\nU memorandumu za investitore koji je povezan sa emisijom duga, Gazprom je uočio političke rizike za Severni tok 2.\nKompanija je ocenila da oni mogu da dovedu do suspenzije ili potpunog odustajanja od projekta, prenela je ruska agencija TASS.\nPortparol Kremlja Dmitrij Peskov rekao je da se projekat Sverni tok 2 suočava sa „grubim i nezakonitim pritiskom SAD“.\n„Pažljivo pratimo i analiziramo situaciju dok nastavljamo radove na završetku projekta“, rekao je na onlajn konferenciji za novinare.\nGazprom je saopštio da je ostalo još šest odsto gasovoda ili oko 150 kilometara da se završi i istakao da namerava da uskoro završi projekat.\nIzgradnja gasovoda je obustavljena krajem 2019. godine, kada je švajcarska kompanija za polaganje cevi Allseas, zaustavila rad zbog američkih sankcija, primoravajući Gazprom da pokuša da ga dovrši sopstvenim sredstvima.\nPosle dugog napora na razmeštanju ruskih brodova za polaganje cevi, izgradnja je nastavljena u nemačkim vodama prošlog meseca.\ngasovod, Rusija, Sankcije\nKatar obećao 60 miliona dolara za gasovod od Izraela do Gaze


Saopštenja, Zaustavite zarobljavanje države u pravosuđu\nVaša lokacija / Beogradski centar za bezbednosnu politiku / Aktivnosti / Saopštenja / Zaustavite zarobljavanje države u pravosuđu /\nOrganizacije civilnog društva pozivaju Državno veće tužilaca (DVT), Republičkog javnog tužioca i Visoki savet sudstva (VSS) da rade svoj posao i zaustave dalje urušavanje institucija preko tabloida.\nPostupanje Republičkog javnog tužioca, samo na osnovu pisanja tabloida, bez ikakve provere, ukazuje na odsustvo poverenja u instituciju kojom rukovodi i u članove te institucije.\nTakvo ponašanje ne može se razumeti drugačije, nego kao stavljanje Republičkog tužioca u funkciju napada na pojedine članove DVT, pre nego što je utvrđeno da li su se ogrešili o etičke norme.\nSvaka sumnja u nepristrasnost nosilaca pravosudnih funkcija zahteva hitnu reakciju nadležnih organa. Međutim, objavljeni izvodi „mišljenja Etičkog odbora” ukazuju na to da je brza reakcija ovog tela u javnosti stvorila utisak da je krivica utvrđena i cela stvar je prepuštena kreiranim konstrukcijama, tabloidima i tzv. GONGO („vladine nevladine organizacije“, eng. Government Operated Non-governmental Organizations).\nPostupci su izmešteni iz institucija u medijsko blato tabloida i dovode do urušavanja kredibiliteta Državnog veća tužilaca i Visokog saveta sudstva, kao i ugrožavanja bezbednosti nosilaca pravosudne funkcije.\nUpozoravamo da je mogući cilj ovakvih postupaka razrešenje svih nosilaca pravosudnih funkcija koji se usude da javno iznesu kritički stav vezan za dešavanja u profesiji.\nOvaj slučaj nas je podstakao da ukažemo na fenomen „zarobljena država u pravosuđu“, to jest da se institucije zloupotrebljavaju u interesu uske grupe na vlasti, umesto da rade u interesu prava građana.\nRezultat svega toga je dalje urušavanje poverenja u ključni segment društva, pravosuđe.\nRepublički javni tužilac, DVT i VSS dužni su, po Ustavu, da obezbede samostalnost tužilaštva i nezavisnost sudstva i sudija kako bi javnost stekla poverenje u ove institucije i građani ostvarivali svoja prava.\nKomitet pravnika za ljudska prava JUKOM\nPovezane teme:saopštenje, zarobljena država, tužilaštvo, pravosuđe


31.08.2018 u 14:14\nStopa nezaposlenosti pala na 11,9 odsto u drugom kvartalu\nStopa nezaposlenosti u Srbiji pala je u drugom kvartalu 2018. godine za 2,9 procentnih poena na 11,9 odsto u odnosu na prvo tromesečje, pokazuju danas objavljeni podaci Republičkog zavoda za statistiku. Nezaposlenost kod muškog stanovništva iznosila je 11,3 procenta, a kod ženske populacije 12,6 odsto. Najveća stopa nezaposlenosti registrovana je u Regionu Južne i Istočne Srbije, 15,6 posto. U Regionu Šumadije i Zapadne Srbije ona je iznosila 12,6, a u Beogradskom regionu 10,1 procenat. Najmanja nezaposlenost je zabeležena u Regionu Vojvodine, 10 odsto. Broj zaposlenih u periodu april-jun ove godine, dostigao je 2.896.800, dok je broj nezaposlenih iznosio 391.600 osoba. U odnosu na prvi kvartal 2018. godine, broj zaposlenih je veći za 208 500. Stopa zaposlenosti je u\n24.08.2018 u 11:02\nLjajić u Istanbulu pozvao turske privrednike da ulažu u Srbiji\nISTANBUL – Potpredsednik Vlade i ministar trgovine, turizma i telekomunikacija Rasim Ljajić pozvao je danas turske privrednike iz Poslovnog udruženja za ekonomske odnose sa inostranstvom (DEIK) da nastave sa ulaganjima u Srbiji, s obzirom na pozitivna iskustva ulagača iz te zemlje koji su pokrenuli biznis u gradovima širom Srbije. „Svi koji su odlučili da pokrenu proizvodnju u Srbiji, razmišljaju o povećanju dosadašnjih kapaciteta, što dovoljno govori o stabilnosti i poslovnoj klimi za investicije kod nas”, rekao je Ljajić na sastanku sa turskim privrednicima u sedištu DEIK u Istanbulu, saopštilo je Ministarstvo. Koordinator udruženja privrednika DEIK za Srbiju Bajram Akgul istakao je da su, uprkos trenutnoj ekonomskoj situaciji u Turskoj, privrednici iz te zemlje zainteresovani za


KK Partizan: Porodična firma Čović izmiče ruci pravde NOVA portal\nKK Partizan: Porodična firma Čović izmiče ruci pravde\nKošarka Autor:Nova12. sep. 202011:57\nKošarkaški klub Partizan objavio je saopštenje dan posle sastanka ABA lige, u kom je ocenio da je ponovo na meti "besmislenih i beskrupuloznih napada porodične firme, koja se krije iza imena KK Crvena zvezda".\nCrvena zvezda: Opstrukcija Partizana preti da ugasi ABA ligu\nBez dogovora – ABA liga preg gašenjem\n„Ono što je Partizan nekoliko puta isticao, sada je dobilo potvrdu. Porodična firma sakrivena iza KK Crvena zvezda i KK FMP, čiji su direktno ili posredno deo supružnici Nebojša i Vesna Čović, njihova deca Tijana i Filip, Filip Sunturlić (sestrić Vesne Čović i direktor Crvene zvezde) i Zoran Tošković (pravni zastupnik Crvene zvezde, predsednik FMP-a i tast Filipa Čovića), na sve načine pokušava da izmakne ruci pravde“, ističu iz Partizana.\nCrno-beli su za saopštenje Zvezde od petka, posle sastanka ABA lige, navli da „nije ništa drugo nego bežanje od istine i zamena teza“.\n„ABA liga je pravno neuređena već pune četiri godine, a veliku krivicu za njeno neuređivanje snosi Nebojša Čović, kao predsedavajući lige u sezoni 2017/18. Odgovornost snosi i nekadašnji sportski direktor ABA lige, kasnije sportski direktor Crvene zvezde, Žarko Čabarkapa. Ironično, Nebojša Čović je, sa pozicije čelika porodične firme, tužio ABA ligu za sopstveni nerad, što Partizan smatra bezobrazlukom bez presedana i velikom sramotom za regionalnu košarku. Cilj navedene tužbe je bio da se u vlasničku strukturu lige, vansudskim poravnanjem, ugura klub na čijem se čelu nalazi tast Čovićevog sina, Zoran Tošković. Zbog više nego očiglednog sukoba interesa između KK Crvena zvezda i KK FMP, Partizan na takav manevar nije pristao“, stoji još u saopštenju kluba iz Humske.\nPročitajte još: Nikola: „Stavili smo katanac“, bilo je pobedi ili idi kući\nPartizan: Može FMP da bude suvlasnik ABA, ali uz uslov…\nFIBA Evropa srećna zbog jedinstvene lige Kosova i Albanije\n„Naravno, plašeći se ishoda sudjenja pred institucijom na koju porodična firma ne može da izvrši pritisak, sebi poznatim mehanizmima, Crvena zvezda i FMP na ovo rešenje nisu pristali. Kao poslednji ustupak, Partizan je prihvatio da potpiše prenos vlasničkog udela na FMP (nekadašnji Radnički Basket iz Novog Sada, a ne originalni FMP koji je nestao nedugo nakon što je prestao da nosi ime Crvena zvezda Beograd), ali pod uslovom da novi Društveni ugovor buduće ABA d.o.o. predvidi CAS u Lozani, kao sudsku instancu kojoj se klubovi mogu obratiti u slučaju eventualnog spora“, navodi se iz Partizana.\nPročitajte još: Denver je čudo, Jokić će igrati meč broj šest!\nPartizan je između ostalog pitao zašto Zvezda „beži od CAS“, zašto obmanjuje javnost da su usmeni glasovi na video skupštini pravno obavezujući, a ne tek kada se pismenim putem potvrde i ko i po čijem nalogu je objavio saopštenje, kako se navodi, lažnog Predsedništva na zvaničnom sajtu ABA lige, „kada je poznato da klubovi koji nisu članovi ABA javnog trgovinskog društva (kao što nisu FMP i Mornar) ne mogu predsedavati ligom“.\nABA ligaFilip ČovićfmpKK PartizanNebojša ČovićPorodična firmasaopštenjeVesna Čović\nZa Lebrona Jokić nije MVP, stao na stranu druge NBA zvezde\nSvi parovi plej-ofa: Jokić, Bogdan i Bobi u borbi za prsten


NLB prodala još 104 miliona eura loših kredita | Ekonomist\nNLB banka je u ponedjeljak sa najboljim ponuđačima sklopila ugovor o prodaji paketa problematičnih potraživanja fizičkih osoba u Sloveniji u ukupnoj bruto vrijednosti od oko 104 miliona eura, izvještava Delo.\nNakon prodaje paketa potraživanja od kompanija krajem lipnja NLB tako zaključuje prodaju većeg dijela portfelja loših potraživanja.\nProdaja preostag dijela problematičnih potraživanja zavisiće od situacije na tržištima. Banka je ugovor za prodaju prvog paketa loših dugova zaključila krajem juna, a riječ je o potraživanjima slovenačkih kompanija u ukupnoj bruto vrijednosti od oko 396 miliona eura.\nKo je kupac paketa potraživanja i koliko će se smanjiti udio loše imovine u portfelju, u banci ne otkrivaju. Oni navode da su potpisali ugovor sa najpovoljnijim ponuđačem, te da će se udio značajno smanjti. Dodaju da su neto učinak i time smanjenje stepen loših kredita niži od navedenih bruto iznosa.\nList Dnevnik je početkom mjeseca pozivajući se na neslužbene informacije objavio da su paket potraživanja kompanija kupili američki fond Pine River Capital, švajcarski operator loših kredita DDM grupa i češki APS Holding.


Početak > Vesti > Izveštaj američke nevladine organizacije „Global Integrity“\nIzveštaj američke nevladine organizacije „Global Integrity“\nPrema izveštaju američke nevladine organizacije „Global Integrity“ koja prati postojanje, efikasnost i dostupnost antikorupcijskih mehanizama u zemljama širom sveta, u segmentu „administracija i javne službe u Srbiji“ javne nabavke su ocenjene najpovoljnije – 66, a najlošije privatizacija (24 poena).\nNeefikasni antikorupcijski mehanizmi\nAntikorupcijski mehanizmi u Srbiji ocenjeni su u novom izveštaju organizacije „Global integriti“ kao „slabi“ a Srbija je svrstana među zemlje u kojima postoji rizik od ogromnih pronevera javnih resursa.\nU izveštaju američke nevladine organizacije, koja prati postojanje, efikasnost i dostupnost antikorupcijskih mehanizama u zemljama širom sveta, Srbija ima 62 od mogućih 100 poena. To je dva poena manje nego pre dve godine kada je takođe bila rangirana.\nZakonski okvir za antikorupcijske mehanizme postoji i ocena je u tom delu 75, ali je primena zakona ocenjena sa 45.\nIzuzetno niska ocena u oblasti finansiranja partija – 17 poena, kao i loša ocena u oblasti kontrole i dostupnosti podataka o kontroli rada javnih preduzeća svrstala je Srbiju među zemlje „na koje treba motriti jer su podložne korupciji u velikim razmerama“.\nU izveštaju se navodi da to ne znači da pljačka javnih resursa i politička korupcija već postoje, ali da je rizik od njihovog pojavljivana veći nego u drugim zemljama.\nSrbija je na toj listi u društvu sa Crnomn Gorom, Belorusijom, Irakom, Palestinskom upravom, Angolom, Kambodžom, Kinom, Gruzijom, Marokom, Nikaragvom, Somalijom i Jemenom.\nManje od 60 indeksnih poena označava „veoma slabe“ mehanizme, 60-70 slabe, 70-80 srednje, 80-90 jake i više od 90 veoma jake antikorupcijske mehanizme.\nNajlošije ocenjena oblast u Srbiji je administracija i javne službe – 41 poen, pri čemu su u tom segmentu javne nabavkeocenjene najpovoljnije – 66, a najlošije privatizacija (24 poena).\nOdgovornost vlasti je još jedan segment sa niskom ocenom – 47 poena, pri čemu najnižu ocenu ima zakonodavna vlast (32).\nFinansiranje partija, sa 17 poena, jeste crna tačka u izveštaju za Srbiju – zbog nepostojanja efikasnog sistema kontrole odnosno činjenice da zakon propisuje da partije same sebe kontrolišu kroz RIK i skupštinski Odbor za finansije.\nCeo izborni proces ima ocenu 64 – ostvarivost izbornog prava gotovo maksimalnih 98, a integritet izbornog procesa 77 poena zbog nepostojanja profesionalnog tela za sprovođenje izbora – državne izborne komisije.\nAntikorupcijske odredbe krivičnog zakonodavstva dobile su maksimalnih 100 poena, a njihova primena 85.\nLošije je ocenjena efikasnost postojećeg antikorupcijskog tela – Republičkog odbora za rešavanje sukoba interesa i nedostupnost podataka koje prikuplja – 64 poena, a najlošije rad policije i okvir za kontrolu njenog rada – 40 poena.\nDobro su ocenjeni civilno društvo (84 poena), mediji (87), dok je dostupnost informacija dobila 65 poena.\nNa ovogodišnjoj listi rangirana je i Bosna i Hercegovina – ima 63 od 100 poena, pri čemu je postojanje zakonskog okvira ocenjjeno boje nego u Srbiji – 87, ali je primena jako loša – 41 indeksni poen.\nCrna Gora ima 56 od 100 poena i najlošije su ocene iz oblasti javnih preduzeća (12 poena) i zaštite zaposlenih koji ukazuju na korupciju (osam poena).\nMakedonija je bolje rangirana sa 76 poena, prvenstveno zbog dobrih ocena za kontrolna tela – ombudsmana, državnu reviziju i antikorupcijsku agenciju.\nVeća javnost rada\nVeća javnost rada i efikasnija kontrola su rešenja za sve probleme u oblasti antikorupcijskih mehanizama, ocenio je danas programski direktor Transparentnosti Srbija Nemanja Nenadić povodom objavljivanja izveštaja „Global integritija“ za Srbiju.\n„Istraživanje pokazuje da treba jačati kontrolne mehanizme, nezavisne organe koji kontrolišu javne rashode, ali i da takođe treba obezbediti da podaci o trošenju budžetskog novca budu uvek i bez izuzetka dostupni javnosti“, rekao je Nenadić agenciji Beta.\nU izveštaju organizacije „Global integriti“ za 2008. godinu Srbija je svrstana među zemlje u kojima postoji rizik od ogromnih pronevera javnih resursa, a njeni antikorupcijski mehanizmi ocenjeni su kao „slabi“.\nNajlošije su ocenjeni oblasti finansiranje stranaka, privatizacija, odgovornost zakonodavne vlasti i kontrola rada i dostupnost podataka o kontroli rada javnih preduzeća.\nPrema oceni Nenadića, izveštaj je pokazao ono što je građanima poznato, a to je činjenica da Srbija veoma loše stoji po pitanju borbe protiv korupcije i pre svega, da su slabosti u oblasti primene zakona, a ne toliko u samim zakonskim rešenjima.\nOn je ocenio da je veoma ozbiljno to što su ocene veoma niske po pitanju kontrole finansiranja političkih stranaka i izbornih kampanja i zato što je ta oblast možda i ključna za uspeh u borbi protiv korupcije uopšte.\n„U sistemu u kome su demokratske institucije duboko zavisne od političkih stranaka i gde od političke volje na žalost često zavisi hoće li se neki zakoni primeniti ili ne, okolnost da se stranke finansiraju na način koji nije dovoljno vidljiv javnosti i koji nije podvrgnut proveri nekog nezavisnog tela, govori o tome da mi ne mozemo da se pouzdamo u to da se odluke uvek donose u javnom interesu“, istakao je Nenadić.\nOn je takođe ocenio da je značajno što se u izveštaju obraća pažnja na rizik koji u Srbiji postoji a koji se ogleda u tome da javna sredstva nisu dovoljno zaštićena od zloupotreba i pronevera ili drugih oblika necelishodnih raspolaganja njima.\nPoverenik za informacije od javnog značaja i zaštitu podataka o ličnosti Rodoljub Šabić ocenio je danas da je svrstavanje Srbije na uticajnom indeksu „Global integriti“ u kategoriju zemalja „u kojima postoji rizik ogromnih pronevera javnih resursa“ vrlo loše i po ugled zemlje i po njene materijalne resurse i da treba preduzeti sve da se stanje popravi.\nŠabić je agenciji Beta rekao da se loša ocena „Global integritija“ mogla očekivati, ali da je činjenica da je ona čak i lošija nego prošle godine još veći problem.\n„To je još jedna potvrda zabrinjavajućeg fenomena zastoja u borbi protiv korupcije. To je, uostalom, pre par meseci pokazao i Globalni indeks percepcije korupcije, na kome posle nekoliko godina skromnog, ali kakvog takvog progresa, prvi put nismo zabeležili nikakav pomak“, naveo je Šabić.\nŠabić je izrazio žaljenje „što je olako propuštena šansa da bude bolja“, navodeći da je više putam upozoravao da nefunkcionisanje dva, za primenu Zakona o slobodnom pristupu informacijama, izuzetno bitna mehanizma koji su u rukama Vlade, makar indirektno predstavlja poziv na kršenje zakona.\n„Siguran sam da bi, da je Vlada aktivirala mehanizme za prinudno izvršenje odluka Poverenika i sprovođenje postupaka odgovornosti za one koji krše Zakon o slobodnom pristupu informacijama, ta ocena bila daleko bolja“, ocenio je Šabić.\nOn je rekao da je većina ocena za pojedine oblasti manje više logična i da se na primer, morala očekivati katastrofalno loša ocena za finansiranje političkih stranaka kad se zna da već godinama to „nadziru“ organi koji su pod potpunom kontrolom političkih stranaka – Republička izborna komisija i parlamentarni odbor za finansije.\nŠabić je istakao da, istovremeno Državna revizorska institucija (DRI) godinama postoji samo na papiru.\n„I izuzetno loša ocena za dostupnost podataka o poslovanju javnih preduzeća je pođednako logična. Kakva bi i mogla biti ako se zna da je čak i Administrativni odbor Skupštine Srbije, najvišeg zakonodavnog organa vlasti, da bi došao do tih podataka morao da traži pomoć Poverenika za informacije“, naveo je on.


Kako da napravite “oblak reči” vašeg sajta ili bloga ? - Baguje.COM\nSaša Stefanović · 3. 6. 2010.\nOblak reči, ili “word cloud” je spisak najčešće pominjanih reči na nekoj stranici. Postoji jedna zanimljiva alatka koja pravi taj “oblak” od vašeg bloga/sajta, pa kada vidite kako izgleda sve će vam biti jasno.\nU pitanju je sajt http://www.wordle.net koji je veoma zanimljiv što se tiče dizajna oblačića. Sve što treba da uradite jeste da učitate sajt, kliknete u meniju na “Create” u počnete sa unosom podataka.\nKao što se vidi na slici iznad, možete da uneste tekst po izboru, da unesete adresu vašeg sajta/bloga, ili da unesete vaše korisničko ime sa del.icio.us servisa, i onda će ovaj sajt da napravi oblak reči od najčešće upotrebljivanih reči.\nUkoliko vam se dobijeni rezultat ne sviđa, možete da ga podešavate po vašem izboru u mnoštvu opcija u meniju, ili da kliknete na dugme “randomize” i dobijete drugačiji izgled reč. Kasnije sliku možete da sačuvate ili podelite na neku od društvenih mreža (twitter i facebook).\nEvo nekoliko primera šta možete da dobijete. U primeru sam koristio URL adresu ovog bloga.\nSledeći članak Kako da probate Google dokumente bez prijave ?\nPrethodni članak Kako da uklonite dosadne toolbarove iz vaših brauzera ?


POLA VEKA TRKA NA BERANOVCU · Kraljevo Online\nNaslovnaSportPOLA VEKA TRKA NA BERANOVCU\nTrkom „Nagrada Kraljeva 2022“ u organizaciji AMSK „KV Racing Team“ obeležen jubilej – pola veka auto-trka na Beranovcu\nNa Autodromu Beranovac, u subotu i nedelju, održana je auto-trka na kružnim stazama NAGRADA KRALjEVA 2022 – „Beranovac 50 godina“, u organizaciji AMSK „KV Racing Team“, uz pomoć Sportskog saveza Kraljeva i Grada Kraljeva.\nSve je počelo davne 1972. godine kada su na vojnom poligonu održane prve trke za šampionat Jugoslavije u automobilizmu.\nIako vremenski uslovi nisu bili idealni, povremeno je padala kiša, veliki broj Kraljevčana se okupio da uživa u brzoj vožnji na najpoznatijoj i najstarijoj kružnoj stazi u Srbiji.\nRadi atraktivbnosti, ali i bezbednosti staza je posle pola veka skraćena sa 5.250 na 4.000 metara, a povećan je broj voženih krugova.\nJubilej je obeležen trkama domaćeg prvenstva, ali i dodelom priznanja ljudima koji su učestvovali u popularizaciji auto-sporta ili su bili vinovnici nekih od najuzbudljivijih trka na Beranovcu.\nZoran Kastratović i Nemanja Milovanović dovezli su i svoje automobile, „ševrolet kruz“ i „hjundai i30 N“, pa su posle svečanog otvarnja izvezli i nekoliko krugova, nakon čega su dobili pehare i zahvalnice.\nNa stazi je bio i Predrag Šainović, koji je praktično odrastao na Beranovcu, gde je izvezao i prve trkačke kilometre.\nPrema rečima organizatora manifestacije i predsednika AMSK „KV Racing Team“ Branislava Paunovića, na trku povodom jubileja prijavila su se 64 takmičara po klasama koja su se takmičiti u tri divizije – klasa od tri do deset, klasa jugo mali n, klasa jugo hibrid, a kao „poslastica“ za kraj divizija – kup starovremenskih automobila – fića. Beranovac je ugostio i vozače iz regiona: Žarko Terzić, Mikica Vesnić, Paja Komnenović i Mika Đelmas.


Forum beogradskih gimnazija zatražio je danas od Ministarstva prosvete, nauke i tehnološkog razvoja da preduzme sve mere imajući u vidu da počinje školska godina koja će, kako kažu, podrazumevati nastavu u školama, kako bi se zaštitilo zdravlje zaposlenih u prosveti. U saopštenju Forum traži da se prosvetnim radnicima obezbede uslovi za rad, odnosno da se svakom zaposlenom obezbede po dve medicinske maske za svaki nastavni dan, dovoljan broj Pi-Si-Ar testova i prednost u testiranju za sve zaposlene u prosveti kod kojih se pojave simptomi korona virusa. Takođe, kako navodi Tanjug, traže da se obezbedi prioritet za vakcinisanje protiv sezonskog gripa za sve zaposlene u prosveti koji žele da prime ovu vakcinu, da se zaposlenima, starijim od 60 godina, kao i zaposlenima sa hroničnim\n22.06.2020 u 12:30\nLeskovačka profesorka među velikanima srpske kritike\nLeskovac – Nedavno je iz štampe izašlo jedanaesto kolo Antologijske edicije „Deset vekova srpske književnosti” Izdavačkog centra Matice srpske. Pokretač ove edicije, koja se smatra jednim od najvećih poduhvata u srpskom izdavaštvu, je akademik Miro Vuksanović, književnik i upravnik Biblioteke Srpske akademije nauka i umetnosti. Prošle godine edicija je dobila Nagradu za izdavački poduhvat Beogradskog sajma knjiga, a ove nagradu „Gligorije Vozarović”. Prvo kolo objavljeno je 2010. Čitavu deceniju grupa akademika, profesora univerziteta, književnih kritičara, istoričara književnosti i pisaca radi na zahtevnom poslu priređivanja knjiga. Deo te grupe istraživača i priređivača je i mr Biljana Mičić, profesorka srpskog jezika i književnosti u Gimnaziji Leskovac. Za Izdavački centar


Evroliga: Radonjić očekuje težak meč protiv PAO-a - Sportske novosti\nNaslovna Košarka Najave i prognoze Košarka Evroliga: Radonjić očekuje težak meč protiv PAO-a\nKošarkaši Crvene zvezde mts nakon duplog kola u kome su gostovali, konačno se vraćaju svojoj kući, a u četvrtak ih očekuje meč 8.kola Evrolige sa Panatinaikosom.\nUtakmica koja počinje u 18 časova igraće se u hali “Aleksandar Nikolić” našoj kući, ali i dvorani mnogo manjeg kapaciteta, jer je “Štark Arena” (u koju se vraćamo za meč sa Asvelom) i dalje zauzeta.\nOva utakmica izuzetno je važna za crveno bele koji su nakon dobrog starta sezone žele da se vrate na pobedničku stazu posle duplog kola i dva gostovanja.\nOvo će biti 15. duel dva tima (trenutni skor je 7/7) a obe ekipe trenutno imaju po dve pobede i pet poraza u Evroligi. Klub je uz velike napore uspeo da promeni termin ove utakmice koja startuje u 18 časova, kako bi svi Zvezdaši mogli da prisustvuju nastupima naših ekipa u evropskim elitnim takmičenjima u košarci i fudbalu u četvrtak uveče.\nTrener KK Crvena zvezda mts Dejan Radonjić: “ Svesni smo da nas očekuje tećak meč protiv dobre ekipe koja je to pokazala, i koja ima kvalitet kao uostalom i sve ekipe u Evroligi. Igrama do sada pokazali da mogu da svaladaju i prvaka Evrope i to velikom razlikom. Imaju igrače koji mogu mnogo toga na terenu i napadački i odbrambeno, moramo biti spremni na sve, na čitanje odbrana, na našu igru u odbrani kao i do sada, naravno sve ono što smo prošli uz svu problematiku koju smo imali, izostanke igrača…imaju i drugi tih problema, ali nama to jako dugo traje i nije lako. Želimo da udjemo u utakmicu sa PAO uz sav respekt, uz veliku podršku navijača, i da dužim intervalima dobre igre gradimo rezultat i dođemo do važnih bodova” rekao je trener crveno belih.\nPrethodni tekstEvroliga: Zeleni bez odličnog strelca u Beogradu\nSledeći tekstSavić: Tri kluba u Ligi šampiona su praznik za naš sport


Izvor: JUGpress.com, 06.Dec.2019, 23:05\nGradski Odbor Narodne Stranke Leskovac organizovao je konferenciju za novinare na kojoj je potpredsednik Narodne Stranke Miroslav Aleksić izneo provenu da trenutna politička situacija u Srbiji je takva da bi morala da zabrine sve one koji planiraju da tu i žive.\n„Prethodnih dana smo mogli da videmo jedan svetski raritet, protest vlasti protiv opozicije! Oni posle osam godina vladavine i dalje optužuju opoziciju da je kriva za to što 50.000 ljudi >> Pročitaj celu vest na sajtu JUGpress.com << godišnje odlazi iz zemlje, što se živi kako se živi… Na delu je očigledna zamena teza. Njima nije dovoljno što su širenjem mržnje i targetiranjem doveli do ubistva Olivera Ivanovića, nego sada nastavljaju i dalje, jer sada na isti način targetiraju i lidere Saveza za Srbiju, pre svih Dragana Đilasa, čije ime se nalazilo na njihovim transparentima… Zamene teza možete videti na ovim brojnim aferama koje potresaju Srbiju. Ako govorimo o aferi „Krušik“, ovaj režim je uhapsio Aleksandra Obradovića koji je izneo neoborive dokaze da je otac ministra poliicije direktno umešan u trgovinu oružjem iz Srbije, to je potkrepljeno brojnim činjenicama, ali oni lažu i tvrde da to nije istina, napadaju da se radi o fašistima, lopovima… To su im odgovori… Ili sa aferom proizvodnje marihuane na 50 kilometara od Beograda! Najveća plantaža marihuane u Evropi, na površini od 12 hektara, su obilazili funkcioneri vladajuće stranke, utrkivali se ko će pre tamo da ode, bili su Vulin, Babić, minisitar Nedimović, funkcioneri SNS iz Vojvodine, predsednik Vučić je vlasnika „Jovanjice“ vodio sa sobom na međunarodne privredne forume kao člana privredne delegacije… Kompletna logistika države je bila na projektu proizvodnje marihuane na Jovanjici. Kada je nekoliko nas počelo da javno govori o tome, posle 12 dana medijske blokade odlučili su da puste niz vodu direktora „Jovanjice“ Predraga Koluviju. I sada to predstavljaju kao uspeh policije i beže od odgovornosti! Sada mene, koji sam izneo te podatke u javnost, dobijam epitete od predsednika države da sam secikesa, kriminalac, da sma povezan sa korupcijom… Ali ja pitam šta će Koluvija u njegovim delegacijama? Šta će i kako će da se izvini ruskim, kazahstanskim, slovenačkim delegacijama što je imao proizvođača marihuane u svojoj delegaciji i predstavljao ga kao privrednika? Ne može ministar Vulin da divljka i da tvrdi da će da me tuži nazivajući me pritom ološem, samo zato što je neko objavio njegove snimke i fotogarfije, a ja ih pokazao, da je u „Jovanjici“ bio čest gost, da je u automobilu njegovog ministarstva nađena droga , da je za to osuđen brat njegovog državnog sekretara… Pa da li na to treba da bude odgovor „oni su lopovi, oni su fašisti, oni hoće laži i obmane…“ Na žalost, mi moramo da radimo posao koji ne rade institucije u Srbiji! Institucije u Srbiji su razorene, jer kada bi one radile svoj posao ne bih ja, kao narodni poslanik, morao da govorim o „Jovanjici“! Davno bi neko odgovarao za to!“\nOcenio je Aleksić da je danas u Srbiji na vlasti kriminalni klan koji je registrovan kao politička stranka.\n„Ako ostane ovakvo stanje samo ćemo posmatrati kako ljudi odlaze iz zemlje, jer gube nadu da će se nešto promeniti. Zato pozivam sve hrabre ljude da se priključe ovoj borbi, jer nije Srbija više Vučićeva nego bilo koga od nas. Oni nemaju pravo da se igraju sa nama.“\nOkupljenima se obratio i predsednik GrO Narodne stranke Jovica Stanković koji je podestio da je odbor ove stranke, kao i Sabez za Srbiju Leskovac, u prethodnom periodu imao više obraćanja javnosti u kojima su postavljena pitanja na koja i dalje nema odgovora.\n„Na poslednjoj sednici skupštine Grada Leskovca izneta je neistina o tome kako „tamo neko skuplja peticiju protiv rekonstrukcije Gradskog parka“. Niko u Savezu sa Srbiju Leskovac nije protiv rekonstrukcije parka, nego smo protiv betonizacije parka i uništavanja zelenila.Na postavljeno pitanje kako je firma iz Lazarevca dobila taj posao kao jedini ponuđač, a znamo da je prošle godine dugovala 120 miliona dinara za porez, pa po Zakonu o javnim nabavkama nije ni mogla da učestvuje na tenderu. Usput, to dugovanje ih nije sprečilo da dobijaju poslove širom Srbije. Odgovore na pitanje čija je odgovornost što kasne radovi na renoviranju OŠ „Josif Kostić“ ili vrtića „Bambi“ takođe čekamo… Ono što nas očekuje u sledećoj godini je rda ćemo dobiti javni montažni toalet. To nije ništa sporno, ovo je veliki grad, treba nam jedan takav objekat iako imamo dva koja nisu u funkciji, ali građane će to koštati 4,8 miliona dinara, odnosno oko 42.000 evra, koliko vredi trosoban konforan stan u Leskovcu!“\nANTRFILE: Miloš Miladinović, zamenik predsednika GrO NS u Leskovcu se osvrnuo na prošlonedeljni protest članova SNS-a protiv naslovnih strana NIN-a i Danas-a.\n„Ako se prate režimski mediji Vučića može da ubije ko hoće, a broj pripremljenih atentata i državnih udara više je nemoguće prebrojati! Nije problem u protestima protiv tako nečega, ali ja javno pitam zbog čega nisu protestvovali protiv konstantnih najava atentata na Vučića koje je lansirao npr. Informer, na čijoj naslovnoj strani je i stavljena omča oko vrata Vučića?“


PODACI UN: U BiH je svaka druga ŽENA ŽRTVA nasilja! :: Dešavanja u Bijeljini ::\n25. maj 2020. / 17:18\nPODACI UN: U BiH je svaka druga ŽENA ŽRTVA nasilja!\nIstraživanja pokazuju da je u BiH svaka druga žena nakon 15. godine iskusila neki oblik nasilja, što ukazuje na ozbiljnost ovog problema.\n"Patrijarhalni stavovi prema kojima se žene ne posmatraju kao ravnopravne sa muškarcima prisutni su u različitim društvenim sferama, uključujući porodice, obrazovni sistem i medije", navode iz Kancelarija Agencije UN za rodnu ravnopravnost i osnaživanje žena u BiH, povodom početka kampanje "16 dana aktivizma protiv rodno zasnovanog nasilja".\nPrezentacija u Banjaluci biće održana u ponedjeljak, 25. novembra, u Gradskom pozorištu "Jazavac" sa početkom u 14.00 časova.\n"Jako je važno da razgovaramo sa mladima i ohrabrujemo generacije koje dolaze da grade budućnost bez nasilja nad ženama i djevojčicama", rekao je Sanders.


KEŠ 1975 ili Lament nad Partizanom - Vaterpolo klub Partizan - Sportski Centar Banjica\nKEŠ 1975 ili Lament nad Partizanom\nOvih dana se navršava 45 godina otkako je V.K. Partizan, te davne 1975. godine, u specifičnim uslovima i na zadivljujući način po šesti put osvojio Kup Evropskih šampiona (KEŠ). Podsećanje na taj događaj, aktere i atmosferu, nema za cilj vezivanje, vaskrs i glorifikciju prošlih vremena već otklon od zaborava i ukazivanje na tačke oslonca koje su omogućile razvoj i napredak našeg vaterpola i kao podstrek današnjim i budućim generacijama da, suočeni sa sve neizvesnijim izazovima, pronađu najbolje odgovore i rešenja.\nU odnosima između mlađih i starijih, posebno u današnje vreme, postoji tendencija, ne samo kada je sport u pitanju, da se homogenizacijom mladih ljudi izbrišu identitenske razlike i ono što ih čini posebnim, drugačijim, zanemarujući i potiskujući njihove korene, poreklo i nasleđe. V.K. Parttizan bi trebalo da izbegne tu zamku – tj.da prihvati da je samo jedan u nizu sličnih klubova, jer bi, u suprotnom, to bio uvod u njegov sportski nestanak. Korenima i ostvarenjima prethodnih generacija ne treba robovati ali ih treba gajiti i negovati jer se iz njih i preko njih crpe nova snaga i energija za one koji dolaze, čime se stvaraju zdravi preduslovi i putokazi za novi procvat, napredak i uspehe.\nUpravo zbog nezavidnog stanja u kome se Klub trenutno nalazi nije na odmet da se bar u ovakvim prilikama, u potrazi za duhom koji će doneti nova ushićenja ,osvrnemo ka prošlosti. Jer, u prošlim vremenima se često otkrivaju lepe priče o požrtvovanosti, istrajnosti, pregnućima i uspesima.\nPosle izuzetne sezone u prethodnoj 1974-oj godini kada je osvojio sve što se moglo osvojiti, i domaće prvenstvo i Kup, te Kup Evropskih Šampiona (KEŠ), Partizan je Sedamdesetpetu dočekao sa sastavom u kome više nije bilo nekoliko ključnih igrača: Mirka Sandića, koji se tada oprostio od igranja vaterpola, dok su Belamarić, Antunović i golman Marković otišli na odsluželje vojnog roka.\nZbog toga su mnogi smatrali da je znatno izmenjen i podmlađen tim pred velikim izazovima; malo je bilo onih koji su mislili da je moguće ponoviti rezultate iz prethodne godine. Povrh svega, dodatnu poteškoću je stvorila i neprijatna atmosfera uzrokovana takozvanom doping aferom, kada je na svetskom prvenstvzu u Kaliju te godine, igrač naše reprezentacije i jedan od najboljih u Partizanu, Ratko Rudić, bio pozitivan na anti – doping testu.\nAli tako nisu mislili ni uprava kluba sa Jovicom Miškovićem, tadašnjim predsednikom, jednim od glavnih tvoraca uspeha te generacije, ni rukovodstvo ekipe na čelu sa Batom Orlićem i Miškom Stevanovićem, a ponajmanje sam tim predvođen iskusnim i jednim od naših najuspešnijih sportista Đorđem Perišićem. Potvrda takvog pristupa je bilo već osvojeno prvenstvo države i Kupa.\nFinalni turnir se održavao od 21. do 23. novembra u holandskom gradiću Amersfortu uz učešće domaće ekipe Den Robena na čelu sa fenomalnim golmanom Kronom, mađarskog Vašaša u kome su blistali Čapo i Farago i favorizovanog Kanotjerija iz Napulja sa nizom reprezentativaca i perjanicama Danđelom i Dekrešencom.\nPartizan je u odnosu na prethodnu sezonu u sastvau ipak imao dvojicu povratnika iz vojske Antunovića i Belamarića a umesto Markovića kao rezervni golman nastupio je iskusni i sjajni Božidar Novaković Novo ime pored igrača iz prethodne sezone je bio mlađani Zoran Bratuša. Kako su značajan doprinos dali u prethodnim kvalifikacionim utakmicama kao i u domaćim takmičenjima uz ekipu su bili i Branislav Trajković, Nenad Manoljović i Zoran Avramović.\nBio je to trinaesti po redu KEŠ. U prethodnih dvanaest Partizan je bio pobednik pet puta, Mladost iz Zagreba četiri puta, a po jednom italijanski Pro Reko, mađarski OSC i sovjetski MGU. Da Partizan nije smatran favoritom pokzivao je i dirgovani raspored utakmica jer su organizatori smatrali da su to Vašaš i Kanotijeri, pa je njihov međusobni susret bila poslednja utakmica na turniru, kao neka vrsta zamene za finale.\nPrvu utakmicu Partizan je odigrao protiv Vašaša uz jednu dosta neobičnu i retko viđenu situaciju na samom početku meča. Posle vođstva Partizana usledio je jedan od napada Vašaša gde se na poziciji beka, što za izrazitog napadača i možda najboljeg šutera u vaterpolu ikad nije bilo njegovo uobičjeno mesto, našao Miroslav Sofijanić – Sofke. Na sidru je bio Čapo, tada sigurno najbolji svetski „sidraš“. Sofke je nekako uspeo da zaradi kontrafaul ali umesto da loptu , kako je to očekivao golman Predrag Vraneš, junak prethodnog finala, uputi direktno saigračima u napad on je ne gledajući, preko glave, vratio loptu našem golmanu. Ovaj to nije očekivao i tako je Vašaš izjednačio pravim autogolom. Ovakav „šok“ na početku utakmice i celog turnira bi uzdrmao svaku ekipu ali ne i Partizan.\nNa kraju, sve tri utakmice su dobijene samo sa golom razlike iako je u svakoj od tih utakmica minut pred kraj Partizan vodio sa dva gola razlike. Tako je naš prvak dozvolio sebi luksuz ne samo da svaku utakmicu pred sam kraj dovodi do neizvesnosti već se tako sigurno osećao da je i sam sebi davao golove.\nJoš jedan kuriozitet ovog KEŠ-a je bilo to što prvi put turnir nije osvajila domaća ekipa. Partizan je ubedljivo trijumfovao po šesti put i tako postavio jedan od sportskih klupskih rekorda u to vreme. Drugi je bio Vašaš, pa Kanotijeri i na začelju Holanđani. Bez obzira na ipak nešto slabiji sastav u odnosu na prošlu sezonu, Partizan je timskom igrom i sjajnom atmosferom koja je vladala i među igračima, kao i između trenera, igrača i uprave ostvario ovaj izuzetan uspeh. Svi su dali verovatno svoj maksimum a ako bi nekog trebalo posebno izdvojiti onda je to bila radilica i nenadmašni paker Partizana Predrag- Pepi Manojlović, te prekaljeni borac, vođa i dirigent u bazenu Đorđe Perišić. Sofke je svojim šutevima dovodio protivničke golmane do očajanja a standardno visok doprinos su dali legendarni Uroš Marović, Nikola Stamenić, Ratko Rudić, Predrag Vraneš na golu, kao i povratnici iz vojske Siniša Belamarić i Dušan Antunović. Najavu novih snaga u Partizanu i tada Jugoslovenskom a potom srpskom vaterpolu je na najbolji način predstvaio Zoran Bratuša.\nPored same godišnjice mada ne i jubileja, iako se danas razni zbirovi godina proglašavaju za jubileje, ovaj turnir i uspeh Partizana iz današnje perspektive zaslužuje dužnu pažnju i analizu sportskih, a posebno vaterolo stručnjaka. Naime, kao što smo već napomenuli u Partizanu su počeli da dominiraju igrači iz sopstvene škole. Standardni u sastavu su već bili Manoljović, Sofijanić, Stamenić, golmani Novaković, Marković i Vraneš, Perišić koji je takođe uglavnom ponikao iz Partzanove škole uz već pomenute Bratušu, Trajkovića, Nenada Manojlovića i Avramovića.\nDa je to bilo tako potvrđuje i komentar posle završenog turnira, dat 25. novembra te 1975. godine od zagrebačkog sportskog novinara Zvone Mornara koji prenosimo bez izmena.\n„Kada sada jedan komentator, koji nije redovito i u kontinuitetu pratio naš vaterpolo poslednjih godina, neposredno nakon završetka turnira analizira pobjedničku Partizanovu selekciju, on otkriva u njoj vrlo mnogo izrazitih igračkih ličnosti najviše klase, poniklih u Partizanu. To je za njega mala plejada relativno nepoznatih a velikih imena koje predvodi veteran Perišić, u kojoj su sve jedan do drugoga supermajstori: Vraneš, Stamenić, Sofijanić, Manojlović, Bratuša, Avramović, pa i u Partizanu afirmirani Belamarić. Kada dođe iz vojske i Marković će biti na nivou ostalih. Ako isključimo Marovića i Rudića, a delimično i Antunovića koji su kao gotovi igrači pojačali Partizan, svi su ostali ponikli u klubu izrasli na utemeljenim zasadama suvremenog stručnog rada i jedne mudro vođene prilagođene i prilagođavane klupske politike.\nVaterpolo klub Partizan nije više lovac u tuđem zabranu niti to želi biti. To je jedna od najvrijednijih komponenata klupskog razvoja koja svoju stabilnu perspektivu vidi isključivo u marljivom radu na dugu stazu.“\nAko iz današnje perspektive analiziramo šta se zbilo sa Partizanom, reprezentativnim selekcijama i našim vaterpolom za ovih 45 godina nezaobilazan elemenat tog poduhvata jeste sigurno i ovaj proročanski stav o uspehu i stabilnoj perspektivi zasnovanim „na sopstvenom razvoju, radu na duge staze i mudroj politici“.\nGlavna kocka tog mozaika su bili Partizan i S.C. Banjica; veliki priliv izvanrednih igrača iz Partizanove škole i procvat našeg vaterpola počeo je baš tih godina, kada je klubu omogućeno da nesmetano trenira i koristi izvanredne uslove, za tadašnje prilike, koje je davao S. C. Banjica. Na prvi pogled to zvuči netačno i paradoksalno, jer je sledeću titulu prvaka Evrope Partizan osvojio tek 2012, posle bezmalo četiri decenije. Jednostavno, Partizan nije mogao da „proguta“ sve ono što je stvorio i sam je sebe na neki način „žrtvovao“ za dobrobit jugoslovenskog i srpskog vaterpola. Stvarao je višak dobrih igrača koje nije finnsijski mogao da podrži, te su oni masovno odlazili u druge klubove i države, da bi tamo pravili sjajne karijere. Najveći je dobitnik bila naša reprezentacija koja je u godinama koje su usledile u kontinuitetu ostvarivala gotovo neverovatne sportske uspehe i na evropskim, i na svetskim, i olimpijskim takmičenjima. U svim tim sastavima najveći broj igrača je upravo ponikao iz Partizanove škole ili u samom Klubu proveo par godina na kaljenju i usavršavanju.\nDodatno, na Banjici i u Partizanu su počeli i svoje trenerske karijere takva trenerska imena kao što su Rudić, Antunović, Stamenić, Nenad Manojlović, Dejan Udovičić a donekle i Milanović i Savić. Svi su prvo radili sa mlađim selekcijama gde su postizali vrhunske rezultate da bi kasnije i sa seniorskim ekipama osvajali medalje na najvećim svetskim takmičenjima. Manje poznati i možda manje priznati ali od neprocenjive vrednosti za stvarnje naših vrhunskih igrača, bili su i Partizanovi treneri najmlađih kategorija, nenadmašni i neponovljivi trio, Maksimović – Maksa, Petrović – Bosanac i Popović – Pera, koji su upravo tih godina pod dirigentskom palicom Vlaha Orlića počeli svoj rad na Banjici i u Partizanu.\nKada se danas vode ne samo rasprava, već i sudski sporovi, o tome kome bi trebalo da pripadne i ko bi trebalo prvenstveno i pretežno da koristi bazen na Banjici, ne bi valjalo gubiti kz vida koliko je taj objekat i ljudi koji su tu radili, bilo kao sporski radnici bilo na njegovom održavanju, pod upravom Partizana doprineo uspehu našeg vaterpola na reprezentativnom nivou, pa i usponu drugih klubova u Srbiji. Danas je Partizan tek jedan od četiri-pet klubova koji se bore za najviši plasman u našem prvenstvu. Loše za Partizan ali dobro za sport i Srbiju u celini.\nZbog svega rečenog mislimo da Partizan, ipak, može i mora više. Kultivišući korene koji su ga „hranili“ i održali, bez pokušaja da napravi kopiju ili puko ponavljanje već viđenog, snažno usredsređen na budućnost, Partizan može – vođen entuzijazmom, posvećenošću, kreativnošću i inovacijama, te mudrom i prilagodljivom politikom – da ostvari svoj duhovno-sportski preobražaj i ponovo zauzme mesto u našem i svetskom vaterpolu u skladu sa svojom najsvetlijom tradicijom.\nBanjicaKup evropskih šampionaVaterpolo klub Partizan


EXPRES VESTI - Snimak dokazuje da avion nije bio nad Turskom\nSnimak dokazuje da avion nije bio nad Turskom\nMOSKVA - Rusko Ministarstvo odbrane objavilo je danas snimak koji potvrđuje da ruski avion Su-24 ni u jednom trenutku nije napustio sirijski vazdušni prostor.\n"Nakon povrede (prostora), avion 1 je napustio turski vazdušni prostor. Na avion 2 je pucano dok se nalazio u turskom vazdušnom prostoru iz aviona F-16 koji su bili u patrolnoj (misiji) na tom podrucju", stoji u pismu Čevika u koje je Rojters imao uvid.\nU pismu se navodi da se "avion 2, srušio na sirijskoj strani, tursko-sirijske granice".\nRuski predsednik Vladimir Putin izjavio je ranije danas da je ruski borbeni avion napadnut kada se nalazio kilometar i po unutar Sirije i upozorio na "ozbiljne posledice".\nUpitan da li bi Rusija mogla ovo pitanje da iznese na Savetu bezbednosti, ruski ambasador Vitalij Čurkin je odgovorio: "Ne znam, možda".\nViše iz kategorije: « Predsednik Tunisa proglasio vanredno stanje\tPilot stigao u rusku bazu živ i zdrav (VIDEO) »


Da li Kremlj šalje poruke Podgorici preko Putinovog poslanika?\nŽeleznjakov stav ne možemo smatrati kao beznačajnu privatnu izjavu jednog privatnog lica: Julija Petrovskaja\nIzjavu visokog funkcionera Putinove „Jedinstvene Rusije“ Sergeja Železnjaka da su crnogorske institucije isfabrikovale scenario državnog udara u Crnoj Gori, te da su time crnogorske vlasti pokušale da diskredituju Srbiju i Rusiju – crnogorske nadležne institucije neće komentarisati jer dolaze od ruskog poslanika. Ipak, postavlja se pitanje koliko stav Železnjaka o događajima u Crnoj Gori predstavlja stav Kremlja?\nMinistarstvo vanjskih poslova i evropskih integracija Crne Gore neće komentarisati lične stavove ruskih poslanika, saopšteno je u odgovoru na upit radija „Slobodna Evropa“ da ministarstvo prokomentariše stavove funkcionera Putinove „Jedinstvene Rusije“ Sergeja Železnjaka o pokušaju izazivanja nasilja tokom izbornog dana u Crnoj Gori i kasnijim posljedicama.\nAkciju crnogorskih državnih i bezbjednosnih institucija u kojoj je uhapšeno dvadeset državljana Srbije zbog sumnje da su pokušali da sprovedu terorističke aktivnosti nad crnogorskim građanima i institucijama - ruski zvaničnik Sergej Železnjak je nazvao isceniranim državnim udarom, loše isfabrikovanim scenariom puča i crnogorskom farsom kojoj je pokušao da se pripiše rusko-srpski politički trag.\nCrnogorska farsa kojoj je pokušao da se pripiše rusko-srpski politički trag: Železnjakov komentar na hapšenje dvadeset državljana Srbije\nZamjenik sekretara Generalnog savjeta „Jedinstvene Rusije” Vladimira Putina i član Komiteta Državne dume za međunarodna pitanja Sergej Železnjak je u intervjuu za „Rusku reč“ ocjenio da je „nasilna eskalacija te opasne zamisli stvarala pravu opasnost po zdravlje i život desetina hiljada birača, a da su lideri opozicije, aktivisti i radnici pravosudnih organa postali taoci te provokacije“.\nNa pitanje da li se stavovi Železnjaka mogu smatrati i stavovima zvanične Rusije, novinarka ruskog servisa Radio Slobodna Evropa Julija Petrovskaja kaže da, ocjene Železnjaka ni u kom slučaju nisu njegovi privatni stavovi:\n„U ovom konkretnom slučaju, ovo je izjava jednog od rukovodilaca i jednog od ključnh predstavnika vladajuće stranke 'Jedinstvena rusija' koja se nalazi pod potpunom kontrolom Kremlja, odnosno Vladimira Putina. On obično daje vrlo oštre izjave po pitanju odnosa Rusije sa zapadnim zemljama i vrlo je aktivan po pitanju odnosa Rusije sa zemljama na Balkanu. I njegov stav često zvuči mnogo oštrije od ministarstva inostranih poslova Rusije. Njegov stav mi ne možemo smatrati kao beznačajnu privatnu izjavu jednog privatnog lica“.\nSergej Železnjak dalje poziva na proaktivno djelovanje „odgovornih političkih snaga Crne Gore, Srbije i drugih balkanskih zemlja da pripreme akcije koje će onemogućiti opasnu praksu pokušaja diskreditacije Rusije i Srbije, kao i nametanje Crnoj Gori uslova kojima se protivi većina njenih stanovnika“.\nTakođe Železnjak je skrenuo pažnju na to da „protekli događaji sve više potvrđuju opravdanost zahtjeva patriotskih političkih snaga Crne Gore da se dejstvuje u skladu sa voljom naroda”, ne navodeći konkretne načine dejstvovanja.\nJulija Petrovskaja ocjenjuje da stavovi Železnjaka predstavljaju reakciju na nervozu koja se stvorila u ruskim političkim krugovima, zbog potencijalne političke štete po ugled Rusije na Balkanu, ukoliko se otkrije da iza pokušaja izazivanja nasilja u Crnoj Gori stoje ruski krugovi.\n„Ova poruka pokazuje, prije svega nervozu koja se stvorila u vladajućim krugovima Rusije zbog kampanje koja se trenutno vodi na Balkanu nakon pokušaja nelegalnih aktivnosti i terorističkog napada na Crnu Goru. Tom porukom treba da se spriječi nanošenje štete ugledu Rusije na Balkanu i odnosima Rusije i Srbije, pogotovo ako se potvrdi informacija da je teritorija Srbije bila zloupotrijebljena od strane nekih ruskih struktura ili Rusije kao države“, kaže Petrovskaja.\nPutin smijenio generala Leonida Rešetnjikova sa čela ruskog Instituta za strateška istraživanja\nIstovremeno sa izjavom Železnjaka, mediji u regionu su objavili informaciju da je predsjednik Vladimir Putin smijenio generala Leonida Rešetnjikova sa čela ruskog Instituta za strateška istraživanja. Rešetnjikov je poznat crnogorskoj javnosti kao jedan od najoštrijih kritičara zvanične politike Crne Gore.\nZa sada nema, prema riječima Petrovskaje, nema informacija o povezanosti smjene Rešetnjikova sa događajima na Balkanu, ali je i djelovanje Rešetnjikovog Instituta sporno sa aspekta nauke.\n„Poznato je da je Rešetnjikov bio vrlo aktivan po pitanju anti NATO propagande na Balkanu i vrlo oštro kritikovao vlasti Crne Gore na ponižavajuć način. To je primitivna propaganda koja nema veze sa naukom i ozbljnim ocjenama realne situacije na Balkanu i konkretno u Crnoj Gori“, kaže Petrovskaja.\nPodsjetimo, u prethodnih par godina Rusija je više puta slala oštre poruke crnogorskoj vlasti zbog napretka Crne Gore u NATO, protiveći se toj integraciji. Posljednja izborna kampanja u Crnoj Gori je obilježena i pitanjem da li će izborni rezultat pokazati da Crna Gora nastavlja ka zapadu ili mijenja spoljnopolitički kurs ka istoku. Uz to, tokom kampanje su se dominantno čule političke optužbe o podršci Rusije dijelu opozicionih partija, te da su ruski krugovi uključeni u navodno finansiranje kampanje dijela stranaka.


Prokupački srpskoligaš dobio novog predsednika - ToplicaPressToplicaPress\nHome / MENI / Prokupački srpskoligaš dobio novog predsednika\nProkupački srpskoligaš dobio novog predsednika\n10. februara 2021.\t0\nNakon što je krajem prošle godine sada već bivši predsednik OFK Topličanin Srđan Milićević podneo neopozivu ostavku, na Izbornoj skupštini kluba za novog predsednika izabran je Nikola Stevanić. Stevanić je već viđen na tom mestu još početkom nove fudbalske sezone 2020/2021. kada je tokom većeg dela prvenstva nezvanično bio u klubu jer je bivši predsednik zbog finansijskih problema digao ruke od rukovođenja, a ostavku je podneo pisanim putem i nije se pojavio na Izbornoj skupštini koju je sam zakazao.\nOno što je karakteristično za ovu Skupštinu je da za razliku od gotovo svih prethodnih nije bilo političara i predstavnika gradske vlasti, a novoizabrani predsednik je jedan od organizatora i članova grupe “Navijači Topličanina”, koji kako tvrdi, želi da vrati klub na put uspeha i dobrih rezultata, ali i da pre svega izmiri zaostala dugovanja koja se mere u milionima dinara.\nImam podršku Grada i gradske vlasti, novac koji mi je obećan uz sredstva koja ćemo prikupiti od ljudi koji mogu i žele da pomognu ovaj klub, mislim da ćemo završiti uspešno ovu godinu. Prvenstvo počinje za mesec dana, već se trenira. U klubu su naši igrači, Prokupčani koji su i ponikli ovde. Uspeli smo da vratimo našu decu i smatram da ćemo ispuniti zacrtani cilj, a to je opstanak u Srpskoj ligi – rekao je Stevanić nakon izbora za prvog čoveka OFK Topličanina.\nIz dnevnog reda Skupštine izbačene su tačke u kojima je trebalo da se usvoji završni budžet i finansijski izveštaj bivšeg predsednika Topličanina, jer su pojedini članovi Skupštine imali dosta zamerki na rad Milićevića i traže da se ispita kako je trošen novac za vreme njegovog mandata, ali i da se time bave nadležni u prokupačkoj policiji i tužilaštvu.\nSmatraju da je Milićević netransparentno i nenamenski trošio novac, sumnjaju da je deo para završio u privatnim džepovima i da su mnogi računi tokom pravdanja sredstava dobijenih po konkursu od Grada Prokuplja fiktivni i služili za izvlačenje para.\nZato je do kraja meseca dogovorena nova sednica Skupštine Topličanina na kojoj će biti predstavljen finansijski izveštaj i završni račun za 2020. godinu, ali i na kojoj će biti reči o konkretnim sumnjama na rad i trošenje para od strane bivšeg predsednika Srđana Milićevića.\nOFK Topličanin se takmiči u Srpskoj ligi Istok i nakon prvog dela prvenstva zauzima 17. mesto sa 16 osvojenih bodova iz 19 odigranih utakmica.\nDrugi deo prvenstva se nastavlja 6. i 7. marta, a Prokupčani prvu utakmicu nastavka igraju kao gosti u Lebanu, gde ih čeka ekipa Radana koja je na početku prvenstva ubedljivo pobedila u Prokuplju rezultatom 1:6.\nŠeruj post "Prokupački srpskoligaš dobio novog predsednika"\nPrevious: U Prokuplju hospitalizovano 35 kovid pacijenata, jedan transportovan u kruševačku bolnicu\nNext: U dve odvojene kontrole prokupačka policija privela 2 pijana vozača


AMSS Srbije Archives - PPmedia\nGužva na Gostunu: Na granici sa Crnom Gorom čeka se sat vremena\nIako su gužve u saobraćaju počele još juče, poslednjeg radnog dana pred praznike, danas su u punom jeku. Gužve su i na graničnim prelazima na izlazu iz Srbije. Na graničnom prelazu sa Crnom Gorom Gostun zadržavanja su od 60 do 90 minuta na ulazu i na izlazu iz zemlje, javljaju čitaoci “PP Medije”. U Auto-moto […]\nadminpp033 Нема коментара 26 априла, 2019 2:04 pm\nAMSS: Nelegalne šlep službe i servisi neće red na putevima\nAuto moto savez Srbije saopštio je da je preduzeo sve kako bi se uveo red na putevima u Srbiji i da je zato protestni skup koji su organizovali vlasnici neregularnih šlep službi i servisa iz Beograda i okoline besmislen i usmeren na diskreditaciju te institucije koja postoji i uspešno radi već više od 95 godina. […]\nadminpp033 Нема коментара 8 септембра, 2016 12:27 pm\nU Srbiji 84 saobraćajne nesreće, 62 osobe povređene\nNa putevima u Srbiji prethodnog dana evidentirane su 84 saobraćajne nesreće u kojima su 62 osobe povređene, saopštio je jutros AMSS. U Beogradu je od ovog broja zabeleženo 30 saobraćajnih nezgoda, u kojima su 22 osobe povređene, navodi AMSS, pozivajući se na podatke Uprave saobraćajne policije. Intenzitet saobraćaja umeren, bez zastoja Saobraćaj se na autoputevima […]\nadminpp033 Нема коментара 13 јула, 2016 10:45 am


The Economist: Zapadni Balkan u krugu neispunjenih obećanja | Kliker.info\nZapadni Balkan je u neprekidnom krugu neispunjenih obećanja i birokratskog tapkanja u mjestu, mada je tim zemljama još 2003. rečeno da im je budućnost u Evropskoj uniji, piše londonski Economist u tekstu posvećenom samitu o Zapadnom Balkanu u Trstu.\nList navodi da članice EU, iscrpljene beskrajnim nizovima balkanskih politika i “oprljene” prevremenim prijemom Bugarske i Rumunije 2007, a sada i zbog Brexita, nisu baš rade da dalje šire svoj klub.\nSa druge strane, dodaje Economist, izjava predsjednika Evropske komisije 2014. da neće biti proširenja EU za vrijeme njegovog petogodišnjeg mandata, bila je besmislen gest koji je oslabio snagu balkanskih reformista.\nUmjesto nade, postoji nesigurnost i strah od ponovnog krvoprolića. U 2016. bilo je nekoliko napetih situacija, od političke krize u Makedoniji, potpomognute provokacijama ruskih medija, koja je prijetila da preraste u nasilje, do napetosti izmedju Srbije i Kosova koje su užasnule evropske diplomate početkom 2017.\nIako se region smirio (delom pod uticajem američkih diplomata), Njemačka posebno strahuje od novih požara, a Federika Mogerini, šefica za spoljnu politiku i bezbjednost EU, punom parom radi na balkanskoj diplomatiji, dodaje Economist.\nTo znači da radi sa liderima kao što je Aleksandar Vučić, koji Srbiju vodi od 2014, prvo kao premijer pa kao novi predsjednik. Vučić, ministar u vrijeme Slobodana Miloševića, danas sebe prikazuje kao EU reformatora i kredibilnog ekonomskog menadžera. Evropski zvaničnici kažu da nemaju izbora osim da rade s njim.\nAngela Merkel se sa Vučićim srela nekoliko sedmica prije predsjedničkih izbora u aprilu. To je naljutilo liberalne Srbe koji kažu da Evropljani podržavaju autoritarnog lidera koji koristi antidemokratske mehanizme.\nCivilno društvo govori o porastu mafijaškog kriminala, urušavanju nezavisnih institucija i kampanjama uznemiravanja u tabloidima pod kontrolom države, piše Economist.Balkanskim zemljama je još 2003. rečeno da im je ubudućnost u EU. Ovih dana, medjutim, nada Srbije, Kosova i četiri zemlje Albanije, Bosne, Makedonije i Crne Gore blijede.\nVesela Černeva, programska direktorica za spoljne odnose pri Evropskom savjetu, otvoreno kaže: “Oni više ne vjeruju kad ih lažemo o pristupanju, a mi njima ne vjerujemo kad nas lažu da su posvećeni EU pravilima”, piše Economist.


Najteži ultimatum upućen jednoj državi ikada | Управа за сарадњу с дијаспором и Србима у региону\nHome>>>Srbija u WW1>>>Najteži ultimatum upućen jednoj državi ikada\n28. jun 2014.\tSrbija u WW1 139 Views\nTopao jul 1914. godine umesto mirisa leta, doneo je građanima Kraljevine Srbije miris baruta – rat koji je pokrenuo lavinu evropskog i svetskog nagomilanog nezadovoljstva koja je ubrzo potopila gotovo ceo svet. Mesec dana nakon Sarajevskog atentata Austro-ugarska monarhja je postavila srpskoj vladi ultimatum koji je britanski ministar inostranih poslova, ser Edvard Grej, okarakterisao kao „najteži ikada upućen jednoj državi od strane druge“.\nOdnosi Austrougarske monarhije i Kraljevine Srbije pre ultimatuma\nSarajevski atentat prilikom kog je ubijen Franc Ferdinand, prestolonaslednik Austrougarske monarhije, bio je okidač za izbijanje rata između Kraljevine Srbije i Austro-Ugarske, koja je smatrala da je Srbija odgovorna za ovaj atentat. Ipak, razlozi za rat bili su mnogo dublji.\nPlašeći se jačanja uloge Srbije na Balkanu, Austro-Ugarska je na Berlinskom kongresu 1878. godine (na kome je dobila pravo da okupira Bosnu i Hercegovinu na trideset godina) pomogla Srbiji da dobije nezavisnost. Srbija je zauzvrat Austro-Ugarskoj obećala Novopazarski sandžak, čime je Monarhija postigla da se Srbija ne spoji sa Crnom Gorom i sprečila prodor Srbije na Istok. Takođe, potpisani su i određeni trgovinski sporazumi koji su obavezali Srbiju da bez saglasnosti Monarhije ni sa jednom drugom državom ne može sklapati sporazume.\nKrah dinastije Obrenović (atentat na kralja Aleksandra i kraljicu Dragu)i povratak Karađorđevića na vlast označio je i promenu u spoljno-političkoj orijentaciji, jer se zemlja okreće Rusiji. Čak ni Carinski rat kojim je Austro-Ugarska pokšala da oslabi privredu Srbije nije urodio plodom, jer je, nasuprot očekivanjima, Srbija jačala kao i panslovenska ideja ujedinjenja koja je naročito plašila Austrougarsku monarhiju, pa je animozitet prema Srbiji rastao.\nU okupiranoj Bosni, kao i u Srbiji, počinju da niču nacionalno-revolucionarne organizacije, otvorene za sva sredstva borbe, pogotovo atentate koji su u to vreme bili česta pojava u svetu. Tako je rođena i organizacija “Mlada Bosna” organizator Sarajevskog atentata, koja je radila zahvaljujući podršci dveju organizacija iz Srbije, “Narodna odbrana” i “Crna ruka”.\nSkoro mesec dana od atentata austro-ugarski poslanik u Beogradu, baron Gizl od Gislingena, predao je Lazi Paču-u, zastupniku ministra inostranih dela Srbije, ultimatum koji je direktno prebacio odgovornost za atentat na Srbiju i postavio vladi veoma drske zahteve čije bi ispunjenje obesmislilo suverenitet Kraljevine Srbije.\n1. Da spreči izdavanje publikacija koja podstiču mržnju i neprijateljstvo prema Austro-Ugarskoj.\n2. Da momentalno raspusti organizaciju Narodna odbrana, i da isto postpupi i sa drugim orgnizacijama koje učestvuju u propagandi protiv Austro-Ugarske.\n3. Da iz javnog obrazovanja ukloni sve što bi moglo da služi ili služi za podsticanje propagande protiv Austro-Ugarske.\nIlustracija: austro-ugarski poslanik u Beogradu, baron Gizl od Gislingena, predaje ultimatum Lazi Paču-u, zastupniku ministra inostranih dela Srbije Foto: www.decouvrir-grande-guerre.fr/strategies/causes-guerre/enchainement-extravagant / © akg-images\n4. Da iz vojske i administracije uopšte ukloni sve oficire koji su krivi za propagandu protiv Austro-Ugarske, a imena tih oficira dostavila bi vlast Austro-Ugarske.\n5. Da prihvati učešće austro-ugarskih organa vlasti u suzbijanju subverzivnih delatnosti protiv Austro-Ugarske na teritoriji Srbije.\n9. Da uputi Austro-Ugarskoj objašnjenja povodom izjava visokih srpskih zvaničnika u Srbiji i inostranstvu, koji su izrazili neprijateljstvo prema Austro-Ugarskoj.\n10. Da bez odlaganja obavesti Austro-Ugarsku o ispunjavanju ovih obaveza.\nOdgovor srpske vlade ubrzo je usledio, a narod je već osećao opasnost sa severa. Monarhija je priželjkivala rat.\nPrevious Vidovdan u Andrićgradu\nNext U slavu srpskog naroda


PKS: Rast prodaje traktora uprkos epidemiji - Poljoprivredne vesti | Agroklub.rs\nPKS: Rast prodaje traktora uprkos epidemiji\nZnačajan porast prodaje zabeležen je posebno kod traktora snage od 18 do 37KW - u periodu januar-jun 2020. godini prodato je 744 traktora u odnosu na 267 prodata primerka 2019. godine.\nIako su uslovi poslovanja otežani usled pandemije, prodaja traktora u Republici Srbiji zabeležila je blagi porast u prvoj polovini 2020. godine u odnosu na isti period prethodne godine. Prema podacima Privredne komore Srbije (PKS), u prvoj polovini 2020. godine ukupno je prodato 1.574 traktora, dok je u istom periodu u 2019. godini prodato 1.560 traktora.\nU Srbiji tek svaki peti traktor - nov?\n"Zahvaljujući Vladi Republike Srbije koja je uvela niske carinske stope na uvoz komponenti za industrijsku montažu traktora (do jedan odsto), podstaknuta je prodaja pet domaćih kompanija koje se bave sklapanjem i plasmanom ove vrste traktora: FPM Agromehanika doo Boljevac, Agrovojvodina mehanizacija doo Novi Sad, Agropanonka MTZ Finke doo Novi Sad, IMT doo Beograd i Mehanizacija Trgomen doo Kraljevo", navodi na sajtu PKS-a.\nTraženi traktori i preko 130 KW\nPodsetimo i na konkurs Ministarstva poljoprivrede za nabavku novog traktora koji je raspisan početkom januara, zatim zbog epidemije produžen rok trajanja sa 29. maja do 30. juna ove godine. Podsticaj se mogao ostvariti na osnovu prihvatljivih investicija za nabavku novog traktora snage motora do 60kW (80, 46 KS), a toj grupi pripadaju traktori marke IMT, TAFE, Foton, Solis, Belarus, Mahindra iYto.\nPodsticaji se utvrđuju u iznosu od 50 odsto od vrednosti realizovane prihvatljive investicije umanjena za iznos sredstava na ime poreza na dodatu vrednosti, odnosno povraćaj je 65 odsto za lica koja žive u području sa otežanim uslovima rada u poljoprivredi. Za jednu kalendarsku godinu korisnik je mogao da ostvari ukupan iznos podsticaja u vrednosti od 800.000 dinara.\nDodatno ohrabrenje predstavlja i činjenica da je zabeležen i porast prodaje traktora sa preko 130 KW: u prvoj polovini 2020. godine prodato je 58 traktora ove snage, prema prodatih 49 primeraka u isto vreme prošle godine.\nPKS Traktori Prodaja traktora Traktori do 37 KW Konkurs za nabavku traktora Niske carinske stope Traktori preko 130 KW\nVrednica mala :) Vrednica mala :)\nVrednica mala :)


Bojović:Polјoprivrednicima na KiM pomoć u mehanizaciji - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Bojović:Polјoprivrednicima na KiM pomoć u mehanizaciji\nBojović: Polјoprivrednicima na KiM pomoć u mehanizaciji\nPomoćnik direktora Kancelarije za Kosovo i Metohiju Zoran Bojović učestvovao je danas u Ranilugu, u „Danu otvorenih vrata“, gde je razgovarao sa privrednicima i polјoprivrednicima sa KiM, i najavio nove akcije i investicije, među kojima i pomoć pri nabaci mehanizacije za polјoprivredne proizvođače.\nBojović je u naveo da Kancelarija za KiM u okviru redovnih aktivnosti u Pokrajini svakog meseca organizuje „Dane otvorenih vrata“ gde se od lјudi u direktnoj komunikaciji i susretima saznaju potrebe privrednika i polјoprivrednika, njihovi problemi i iznalaze načini kako bi se oni rešili.\n„Najavlјujemo i nove aktivnosti koje će biti 2019. godine kako bi lјudi direktno bili upoznati o svim aktivnostima i investicijama koje planira Vlada Srbije na KiM. Danas najavlјujemo novu inicijativu koja je krenula prošle nedelјe, a to je pomoć polјoprivrednim proizvođačima u vrednosti od 200 miliona dinara“ rekao je Bojović.\nNaveo je da je reč o nabavci mehanizacije, traktora, motokultivatora, priklјučnih mašina...i objasnio da je prošle godine bila akcija podele 450.000 sadnica koje su se sve primile, da je nakon toga izdvojeno i 80 miliona dinara za njihovu zaštitu, te da se sada ide na mehanizaciju kako bi se te sadnice održavale , stvorili uslovi za lakši rad polјoprivrednih proizvođača i kako bi ti lјudi mogli da proizvode i od tog zarađuju novac.\nBojović je naveo da su danas na „Danima otvotenih vrata“ i predstavnici Komercijalne banke, Banke Poštanska štedionica, zatim direktor AOFIA...te da će se razmotriti mogućnost finansiranja načina da se roba koju proizvode kompanije ili pojedinačni proizvođači izvozi.\nDodao je i da su prisutni i predstavnici firme „Metohija“ koja intervetno snabdevanje određenim namirnicama, ali i da se roba koja se obvde proizvodi plasira na tržištu centralne Srbije.\nPredesednik privremenog organa opštine Kosovska Kamenica Slađan Jordanović zahvalio je prersdtavnicima Kancelarije za KiM na pomoći i ukazanoj brizi i podvukao da se stanovništvo tog kraja pretežno bavi polјorivredom te je inicijativa Kancelarije izuzetno značajna za lјude koji od toga žive.\n„Ovo je ostvarenje našeg sna“, rekao je Jordanović i naveo da je veoma značajno što su lјudi iz Kancelarije i drugi sa njima zainteresovani da se upoznaju s stvarnim stanjem i pruže pomoć.\nOsim predstavnika Kancelarije za KiM, ministarstava privrede i polјoprivrede, Danu otvorenih vrata prisustvovali su i predstavnici privrednih i finansijskih ustanova Srbije, predsednici privremenih organa opština Kosovska Kamenica, Kosovska Vitina, Gnjilane, Novo Brdo, Štrpce i Gora, kao i gradonačelnici privremenih institucija samouprave Parteša, Klokota i Raniluga.


MILO UDARA NA SRPSKE MEDIJE: Režim Gubi Kontrolu, AEM Traži Cenzuru!\n“Izvještavanje medija iz Srbije o situaciji u Crnoj Gori kulminacija je medijske propagande koja nije viđena na ovim prostorima,“ ocjenjuju iz Agencije za elektronske medije Crne Gore (AEM).\nOni najavljuju da će zbog neprimejrenih sadržaja, punih govora mržnje i diskriminacije narednih dana uptiti zahtjev Agenciji za elektronske medije Srbije da preispita sporne sadržaje. Iz AEM-a sugerišu medijskim kućama u Crnoj Gori da rade po zakonu i vode računa o tome, kakve sadržaje objavljuju.\n“Prosto apelujem, predstavnici Crne Gore, zvanična Crna Gora, oni naši čak i poznanici, rođaci, možda i prijatelji ne daj bože, koji zagovaraju Montenofašizam, koji zagovaraju satiranje srpskog, naroda oni moraju da budu predmet poruge, moraju da budu predmet javnog ostrakovanja. Ovom čoveku treba reći u kafani u restoranu, na ulici, na prijemu – vi predstavljate režim aparthejda, vi predstavljate moderni fašizam, vi predstavljate čoveka koji prodao veru za večeru”, kazao je istoričar Čedomir Antić.\nVujović očekuje da će Agencije za elektronske medije Srbije uvidjeti propuste medija iz te države i da će ih sankcionisati. Do tada poziva i medije iz Crne Gore da, kako je rekao, ne dolivaju ulje na vatru, već da pažljivo biraju koje sadržaje objavljuju.\nPrethodni tekstPODGORICA NA NOGAMA „U istoriji Crne Gore nije bilo ovako velikog zbora“ (VIDEO)\nSledeći tekstGojku Raičeviću i Draženu Živkoviću određen pritvor, sutra u 9 sati saslušanje


STIGLI DO CRVENE PLANETE: Sonda UAE ušla u orbitu Marsa | Novosti.RS\nSonda Houp (nada) UAE-a poslala je signal nakon što je ušla u orbitu Marsa, saopšteno je na zvaničnom Tviter nalogu svemirske agencije UAE.\nMarsovski program deo je napora UAE da razviju svoje naučne i tehnološke mogućnosti i smanje oslanjanje na naftu.\nSvemirska agencija UAE, peta na svetu koja je stigla na planetu, čak ima plan za naseljavanje Marsa do 2117. godine, prenosi Rojters.\nPokušaj je imao 50 odsto šanse da ne uspe, rekao je vladar Dubaija i potpredsednik UAE šeik Mohamed bin Rašid Al Maktum. Da bi ušla u Marsovu orbitu, sonda je trebalo da sagori oko polovine svojih 800 kilograma goriva da bi dovoljno usporila, što je bio najopasniji deo putovanja.\nUAE Mars svemirski program svemirska istraživanja Mars ekspres\n14. 05. 2021. u 09:23


Autobusi u Banjaluci malo kasne zbog snijega, neki i zaglavljeni | Banjaluka.net\nAutobusi u Banjaluci malo kasne zbog snijega, neki i zaglavljeni\nZbog snijega koji konstantno pada pojedini autobusi gradskog i prigradskog prevoza otežano su se kretali, a neki su se čak i zaglavili.\nIz preduzeća ”Aldemo turs” su rekli kako su u ponedjeljak imali problema u odvijanju saobraćaja, jer se autobus koji vozi za Dedića Lokvu zaglavio i šest sati na dijelu tog puta saobraćaj nije uopšte funkcionisao jer su ga izvlačili.\n“Sada je sve u redu, saobraćaj jeste otežan, ali je uredan. Linije koje saobraćaju po gradu prema Debeljacima takođe su u funkciji, malo je saobraćanje otežano, ali dobro, ipak je zima pa je to normalno”, kazao je juče Momir Vujasin, direktor “Aldemo tursa”.\nU preduzeću “Central company” rekli su kako autobusi koji voze prigradske linije nisu imali problema sa kretanjem ni u ponedjeljak, a ni juče, te da nije bilo većih kašnjenja.\n“Najviše problema imamo sa gradskim linijama na kojima je saobraćaj otežan i usporen, jer službe negdje slabo čiste, posebno u Tuzlanskoj ulici i onima koje su u usponu”, rekli su iz “Centrala”. Zbog gužvi na putevima i slabije prohodnosti puteva ima malih kašnjenja na linijama “Autoprevoza”, ali kako kažu, trude se da da pokriju sve linije.\n“Većih zastoja nije bilo, saobraćaj se redovno odvija i sve linije se održavaju. Molimo građane za malo strpljenje i razumijevanje dok čekaju autobuse”, kazao je Dejan Miljić, direktor “Autoprevoza”. Putnici kažu da manjih kašnjenja ima, ali da razumiju i vozače da ne mogu po ovom vremenu brže.


Zahvaljujući savremenim naučnim dostignućima, danas smo u mogućnosti da problem krezubosti i bezubosti resavamo na drugačiji način-ugradnjom implantata.\nImplantati predstavljaju najbolju zamenu za izgubljene zube, kako po pitanju biokompatibilnosti, tako i po pitanju funkcionalnosti i estetike.Gledano na duge staze, nedostatak cak i jednog zuba može ugroziti stabilnost Vaših okolnih zuba,sto je posledica sve veće resorpcije kosti na mestu gde je nekada postojao zub. Implantat predstavlja zamenu za koren zuba u kosti pa zbog toga ima oblik i veličinu korena zuba. Svojim prisustvom u kosti, implantati prenose na samu kost pritisak koji trpe usled sila žvakanja. Na ovaj način oni održavaju prokrvljenost koštanog tkiva i sprečavaju resorpciju okolne kosti.\nZahvaljujući ugradnji implantata i njihovog vezivanja sa okolnim koštanim tkivom, moguće je zameniti protetskim nadoknadama jedan zub, grupu zuba, ili pak napraviti oslonac za most ili protezu kao zamenu za sve zube u vilici.\nZa konačnu odluku o ugradnji implantata, neophodne su prethodne rendgen i CT analize, na osnovu kojih specijalista oralne hirurgije procenjuje mogućnost i mesto ugradnje implantata. Hirurška ugradnja implantata se vrši u jednoj ili dve faze, zavisno od tipa implantata, a sama intervencija je potpuno bezbolna za pacijenta.Nakon ugradnje implantata dobijate „pasoš“ sa svim potrebnim informacijama o samom implantatu koji Vam je ugrađen.\nProtetskom zbrinjavanju se pristupa nakon određenog perioda potrebnog za oseointegraciju (zarastanje kosti). Zavisno od strukture površine implantata, postoje klasični implantati ili oni za neposredno (imedijantno) opterećenje.Razlika među njima je u vremenu potrebnom za oseointegraciju. Za završetak rada na klasičnim implantatima potrebno je čekati 4 do 6 meseci, zavisno od vilice, dok je kod implantata za neposredno opterećenje dovoljno 15 do 30 dana. Tipologija pacijenta određuje izbor vrste implantata.\nNakon zavrsenog perioda za oseointegraciju sledi postavljanje suprastruktura, a potom i izrada samih protetskih nadoknada – krunica, mostova ili pak proteza na implantatima.


U Lidlu sportska oprema od reciklirane plastike - Retail Magazin - Srbija\nLidl sportska oprema\nNapisao Retail.rs - 26.07.2021 Aktuelnosti, Vesti\nOva nesvakidašnja linija proizvoda koju čine šorcevi, majice i patike za žene i muškarce, rezultat je težnje kompanije Lidl da se, smanjenjem upotrebe plastike i povećanom upotrebom recikliranog materijala, na globalnom nivou uključi u rešavanje ozbiljnog problema koji predstavlja neodgovorno odložen plastični otpad. Lidlova sportska odeća je u potpunosti proizvedena od plastičnog otpada, od čega deo potiče od PET boca sakupljenih iz priobalnih delova okeana u Aziji. Tako je, na primer 25% vlakana gornjeg dela patike sačinjeno od reciklirane plastike iz okeana.\nŽenske patike – Ocean bound\nU ponudi su Crivit majice i šorcevi za žene i muškarce visokog kvaliteta, kao i patike sa uloškom od memorijske pene koja se optimalno prilagođava stopalu i osigurava udoban osećaj tokom nošenja. Ova ekološki osvešćena ponuda počinje 22. jula u svim Lidl prodavnicama u Srbiji i traje dok traju zalihe.\nLidlova linija sportske opreme od reciklirane plastike samo je jedna u nizu društveno odgovornih inicijativa kompanije za implementaciju „REset Plastic“ strategije, koja je usmerena na pet oblasti delovanja: od izbegavanja upotrebe plastike, recikliranja i uklanjanja iz prirode, do podsticanja ekoloških inovacija i edukacije u ovoj oblasti.U okviru ove strategije, kompanija Lidl Srbija u junu ove godine izbacila je iz upotrebe plastične kese za kupovinu u celoj Srbiji.


Započnite karijeru na online sajmu zapošljavanja | S servis\nZapočnite karijeru na online sajmu zapošljavanja\nPeti regionalni online sajam zapošljavanja i obrazovanja uskoro počinje.\nPeti regionalni online sajam zapošljavanja i obrazovanja „Virtualni dani karijera i znanja 2014“ održaće se i ove godine od 15. do 22. oktobra na adresi www.dankarijera.com.\nNakon četiri uspešno održana sajma, ovaj već tradicionalni događaj, organizuju tri najposećenija portala za zapošljavanje i obrazovanje u regionu – iz Srbije sajt Poslovi.infostud.com, u saradnji sa Infostudovim sajtovima posvećenim obrazovanju -Prijemni.infostud.com i Kursevi.com, portal MojPosao.net iz Hrvatske i Posao.ba iz Bosne i Hercegovine.\nTokom osam dana trajanja sajma posetioci će 24 sata dnevno iz svojih domova moći da„obilaze“ štandove poslodavaca i upoznaju se sa aktulenim ponudama poslova, kao i sa izborom kurseva i obuka važnih za razvoj karijere . Kao i prethodnih godina poslodavci će predstaviti vrednosti svojih kompanija i očekivanja od svojih budućih zaposlenih, a kandidati će imati priliku da pregledaju oglase za posao i edukaciju, kao i da putem chata postave sva pitanja predstavnicima kompanija i informišu se o ponudama za posao i njihovoj kadrovskoj politici.\nS obzirom na to da tek svršeni studenti i oni koji traže svoj prvi posao zbog nedostatka iskustva najteže dolaze do zaposlenja, ovogodišnji virtualni sajam će u najvećoj meri biti prilagođen ovoj ciljnoj grupi. Osim ponude poslova, na sajmu će biti predstavljeni veliki broj obuka i kurseva bitnih za dalji karijerni razvoj.\nPored poslodavaca iz regiona, koji će tokom sajma imati priliku da otkriju nove talente i ojačaju svoj tim, i ove godine će se na sajmu predstaviti i edukativne ustanove, koje će posetiocima približiti mogućnosti dodatnog obrazovanja i profesionalnog usavršavanja budući da je na tržištu rada sve prisutnija potreba za sticanjem novih znanja i dodatnih veština.\nViše informacija o sajmu možete pogledati na zvaničnom sajtu, na kome ćete pronaći i utiske sa prethodnih događaja.


Marvelov filmski univerzum: Novi bioskopski spektakli - Dan u Beogradu\nNaslovna » Izlasci » Film » Marvelov filmski univerzum: Novi bioskopski spektakli\nMarvelov filmski univerzum: Crna udovica\nMarvelov filmski univerzum: Novi bioskopski spektakli\nNeko drugi 5. maj 2021. Film Postavite komentar\nMarvelov filmski univerzum biće bogatiji, jer će do kraja 2021. godine publika širom sveta uživati u novim (SF) bioskopskim spektaklima.\nOvogodišnja dvostruka dobitnica nagrade Oskar, rediteljka Kloi Džao (Zemlja nomada) okupila je u predstojećem Marvelovom ostvarenju „Eternals“ zavidnu glumačku ekipu predvođenu holivudskim zvezdama Anđelinom Džoli i Selmom Hajek, a deo postave čine i britanska glumica Gema Čan, potom Ričard Maden, kao i komičar Kumail Nandžijani. Film će se naći u domaćim bioskopima od 4. novembra 2021.\nOsim što je najavio datume prikazivanja filmova u bioskopima Marvel otkriva i nove naslove iščekivanih nastavaka: tako „Black Panther 2“ postaje „Black Panther: Wakanda Forever“, dok „Captain Marvel 2“ dobija naslov „The Marvels“.\nNastavak filma koji istražuje svet Vakande, izmišljene afričke države koja ima najrazvijeniju tehnologiju „Black Panther: Wakanda Forever“ očekuje nas u bioskopima od 7. jula 2022, a potom na veliko platno od 10. novembra 2022. godine, od eminentnog američkog studija, stiže spektakl „The Marvels„.\nNajavljeno je prikazivanje još jednog Marvelovog filma: „Ant-Man And The Wasp: Quantumania“ očekuje nas u domaćim bioskopima od 16. februara 2023. godine. Ne brinite, tu su i „Čuvari galaksije 3“ i „Spajdermen„…\nOvog leta očekuje nas i…\nU iščekivanju najavljenih naslova, ovog leta stiže i prvi veliki Marvelov film. „Crna udovica“ (Black Widow) sa Skarlet Johanson u glavnoj ulozi naći će se od 8. jula 2021. u bioskopima širom Srbije.\nRadnja filma smeštena je u period nakon događaja koji su se zbili u filmu „Kapetan Amerika: Građanski rat“ (2016) kada je došao trenutak Natašinog suočavanja sa prošlošću kao i suočavanja sa neposrednim pretnjama. „Nedovršeni posao“ i tajne iz prošlih vremena nagovešteni u trejleru, upućuju ljubitelje Marvelovih filmova da je reč o periodu pre nego što je heroina postala Osvetnik.\nMarvelovo ostvarenje, u kom prvi put glavnog junaka tumači glumac poreklom iz Azije, prati Šeng-Čija, vrhunskog znalca u oblasti borilačkih veština, koji beži od očevih stega, u težnji za normalnim životom u Americi. Međutim, kad teroristička grupa Deset prstenova postane pretnja po njegov život, glavni lik se vraća svojim korenima i znanju borilačkih veština.\nNakon brojnih Marvelovih ostavrenja, „Šeng-Či i legenda o Deset prstenova“ biće prvi film koji se usredsredio na azijskog protagonistu i borilačke veštine.\nTagovibioskopi film izlasci marvel novi filmovi sf superheroji u bioskopima\nPrethodni Zaprašivanje komaraca u Beogradu, 6. maja 2021.\nSledeći Za vakcinisane u Srbiji – po 3.000 dinara


Ponuda osiguranja useva, plodova i životinja u Srbiji\n16 sep 2019 08:15\t- 17 sep 2019 06:28\t#38573 od Stamenković Saša\nStamenković Saša je napravio novu temu: Ponuda osiguranja useva, plodova i životinja u Srbiji\nU našoj zemlji postoji dvadesetak akcionarskih društava koje se bave osiguranjem i reosiguranjem imovine i lica.\nBez obzira što poseduju licence Narodne banke Srbije za sve vidove osiguravajućih usluga, prema podacima Ministarstva poljoprivrede, šumarstva i vodoprivrede samo 5 kompanija obavlja poslove osiguranja useva, plodova i životinja: Dunav osiguranje, DDOR Novi Sad, Generali osiguranje Srbija,Wiener stadtische osiguranje i Triglav osiguranje.\nKao glavne razloge ovakvog stanja osiguravajuće kuće vide u nedostatku kadrova, ali i neadekvatnom profitu u oblasti poljoprivrednog osiguranja.\nU prilog tome govore podaci da je u našoj zemlji od tri i po miliona hektara na kojima je prisutna poljoprivredna proizvodnja, uslugama osiguranja pokriveno 12 odsto.\nPrema poslednjem popisu poljoprivrede u Srbiji ima oko 630 hiljada poljoprivrednih gazdinstava od kojih samo 3 odsto koristi usluge osiguranja.\nPonuda osiguravajućih kuća se praktično svodi na dva programa koji posebno tretiraju biljnu, odnosno stočarsku proizvodnju.\nSvaki od ovih programa podeljeni su na osnovno i dodatno osiguranje.\nTako u okviru osnovnog osiguranja u biljnoj proizvodnji pokriveni su rizici od gradonosnih padavina, požara, udara groma, a u okviru dopunskog osiguranja (koje se ugovara sa osnovnim) moguće je pokriti rizike poput poplava, oluja, mrazeva i sl.\nKod osiguranja u stočarskoj proizvodnji i osnovnih rizika, osiguravajuće kuće pokrivaju nesrećne slučajeve, uginuća, prinudna klanja. Dopunsko osiguranje obuhvata bolesti, uginuća mladunaca i sl.\nInteresantna činjenica je da za dopunsko osiguranje treba izdvojiti više novca nego za osnovno, ali to je razumljivo s obzirom na to da dopunsko osiguranje preciznije definiše konkretne i specifične slučajeve mogućeg rizika.\nMinistarstvo poljoprivrede regresira poljoprivredne proizvođače u iznosu od 40% plaćene premije osiguranja, a na područjima sa otežanim uslovima u poljoprivredi i sa 45%.\nPostoje naznake da će se regres u narednom periodu povećati, što prema mišljenju i praksi stručnjaka u ovoj oblasti može uvećati procenat osiguranih gazdinstava.\nBroj osiguranika može biti povećan i uvođenjem obaveznog osiguranja ili delimično obaveznog osiguranja u poljoprivredi, prilikom korišćenja državnih podsticaja, kredita, zakupljivanja državnog zemljišta i sl. kao što se uspešno radi u nekim evropskim zemljama.\nOvo bi svakako moglo uticati na smanjenje cene osiguranja, s jedne strane bi imali zadovoljnije proizvođače, a sa druge strane osiguravajuće kompanije bi obezbedile stabilniji profit.\nPovećanje broja gazdinstava koja koriste osiguranje u poljoprivredi na kraju će rezultirati povećanje broja zainteresovanih osiguravača, a samim tim i kvalitetniju ponudu.\nPoslednja izmena: 17 sep 2019 06:28 od Stamenković Saša.


Dan online - Podgoricom: Četiri medalje za malce genijalce - 2018-06-13\nPodgoricom NA MEĐUNARODNOJ OLIMPIJADI U MENTALNOJ ARITMETICI U BEOGRADU\nU Beogradu je održana Međunarodna olimpijada u mentalnom računanju za učenike Internacionalne škole „Malac genijalac”. Kako je istakla Julijana Popović, profesor mentalne aritmetike, takmičilo se 1.200 mališana iz 15 evropskih zemalja.\n– Iz Crne Gore učestvovalo je devet malaca genijalaca, od kojih se četvoro okitilo bronzanim odličjem, i to Miloš Nenezić u kategoriji predškolski uzrast i Stefan Vidaković, Aleksa Bojović i Miloš Milinković u kategoriji stariji školski uzrast. Ovo je bila jedinstvena prilika da malci genijalci pokažu svoje vještine, s obzirom da se radi o najvećem takmičenju tog tipa u Jugoistočnoj Evropi. Škola mentalne aritmetike „Malac genijalac” uspješno završava i ovu nastavnu godinu sa brojnim nagradama i peharima–ponosno je istakla Popović.